title: 2010/168/YUTP: Neuvoston päätös 2010/168/YUTP, annettu 22 päivänä maaliskuuta 2010 , Euroopan unionin erityisedustajan nimittämisestä Afganistaniin

text:
               23.3.2010

               FI

               Euroopan unionin virallinen lehti

               L 75/22

         NEUVOSTON PÄÄTÖS 2010/168/YUTP,
   annettu 22 päivänä maaliskuuta 2010,
   Euroopan unionin erityisedustajan nimittämisestä Afganistaniin
   EUROOPAN UNIONIN NEUVOSTO, joka
   ottaa huomioon Euroopan unionista tehdyn sopimuksen ja erityisesti sen 28 artiklan, 31 artiklan 2 kohdan ja 33 artiklan,
   ottaa huomioon unionin ulkoasioiden ja turvallisuuspolitiikan korkean edustajan ehdotuksen,
   sekä katsoo seuraavaa:

               (1)

               Neuvosto hyväksyi 24 päivänä heinäkuuta 2008 yhteisen toiminnan 2008/612/YUTP (1) Euroopan unionin erityisedustajan nimittämisestä Afganistaniin, jäljempänä ‘erityisedustaja’.

               (2)

               Vygaudas USACKAS olisi nimitettävä EU:n erityisedustajaksi Afganistaniin 1 päivästä huhtikuuta 201031 päivään elokuuta 2010. Erityisedustajan toimeksianto voidaan kuitenkin päättää aikaisemmin, jos neuvosto unionin ulkoasioiden ja turvallisuuspolitiikan korkean edustajan, jäljempänä ‘korkea edustaja’, suosituksesta niin päättää Euroopan ulkosuhdehallinnon perustamista koskevan päätöksen tultua voimaan.

               (3)

               Afganistaniin nimitetty erityisedustaja toteuttaa toimeksiantoaan tilanteessa, joka voi huonontua ja saattaa vaikuttaa haitallisesti Euroopan unionista tehdyn sopimuksen 21 artiklassa mainittuihin yhteisen ulko- ja turvallisuuspolitiikan tavoitteisiin,

         ON HYVÄKSYNYT TÄMÄN PÄÄTÖKSEN:
   1 artikla
   Nimittäminen
   Nimitetään Vygaudas USACKAS Euroopan unionin erityisedustajaksi Afganistaniin, jäljempänä ‘erityisedustaja’, 1 päivästä huhtikuuta 201031 päivään elokuuta 2010. Erityisedustajan toimeksianto voidaan päättää aikaisemmin, jos neuvosto korkean edustajan suosituksesta niin päättää Euroopan ulkosuhdehallinnon perustamista koskevan päätöksen tultua voimaan.
   2 artikla
   Poliittiset tavoitteet
   Erityisedustaja edustaa Euroopan unionia, jäljempänä ‘EU’ tai ‘unioni’, ja ajaa EU:n poliittisia tavoitteita Afganistanissa koordinoiden toimintansa tiiviisti EU:n jäsenvaltioiden Afganistanissa toimivien edustajien kanssa. Erityisesti erityisedustaja:

               a)

               edistää EU:n ja Afganistanin yhteisen julkilausuman täytäntöönpanoa ja johtaa Afganistania ja Pakistania koskevan EU:n toimintasuunnitelman täytäntöönpanoa Afganistania koskevilta osin toimien EU:n jäsenvaltioiden Afganistanissa toimivien edustajien kanssa;

               b)

               tukee Yhdistyneiden kansakuntien (YK) keskeistä asemaa Afganistanissa painottaen erityisesti pyrkimystä parantaa kansainvälisen avun yhteensovittamista ja näin ollen edistää Lontoon konferenssin julkilausuman, Afghanistan Compact -hankkeen sekä asiaankuuluvien YK:n päätöslauselmien täytäntöönpanoa.

         3 artikla
   Toimeksianto
   Täyttääkseen toimeksiantonsa ja toimien tiiviissä yhteistyössä EU:n jäsenvaltioiden Afganistanissa toimivien edustajien kanssa erityisedustaja:

               a)

               edistää Afganistanin poliittista prosessia ja kehitystä koskevia unionin näkökantoja;

               b)

               ylläpitää läheisiä suhteita asianmukaisiin Afganistanin instituutioihin, erityisesti hallitukseen ja parlamenttiin sekä paikallisiin viranomaisiin, ja tukee niiden kehitystä; pitää yhteyttä Afganistanin muihin poliittisiin ryhmiin ja muihin asiaankuuluviin toimijoihin Afganistanissa;

               c)

               on tiiviissä yhteydessä asiaankuuluviin kansainvälisiin ja alueellisiin sidosryhmiin Afganistanissa, erityisesti YK:n pääsihteerin erityisedustajaan ja Pohjois-Atlantin puolustusliitto Naton johtavaan siviiliedustajaan sekä muihin keskeisiin kumppaneihin ja järjestöihin;

               d)

               antaa neuvoja siitä, miten EU:n ja Afganistanin yhteisen julkilausuman, Afganistania ja Pakistania koskevan EU:n toimintasuunnitelman Afganistania koskevien osien, Afghanistan Compact -hankkeen ja Lontoon konferenssin julkilausuman tavoitteiden saavuttamisessa on edistytty, erityisesti seuraavilla aloilla:

                           —

                           siviilivalmiuksien kehittäminen, erityisesti aluetasolla

                           —

                           hyvä hallintotapa ja oikeusvaltioperiaatteen mukaisten instituutioiden, erityisesti riippumattoman oikeuslaitoksen perustaminen

                           —

                           vaalijärjestelmän uudistukset

                           —

                           turvallisuusalan uudistukset, joihin kuuluvat oikeudellisten instituutioiden, kansallisen armeijan ja poliisivoimien vahvistaminen

                           —

                           kasvun edistäminen, varsinkin maatalouden ja maaseudun kehittämisen avulla

                           —

                           se, miten Afganistan noudattaa kansainvälisiä ihmisoikeusalan velvoitteitaan, mukaan lukien vähemmistöjen oikeuksien ja naisten ja lasten oikeuksien kunnioittaminen

                           —

                           demokraattisten periaatteiden ja oikeusvaltion periaatteen kunnioittaminen

                           —

                           naisten kannustaminen osallistumaan julkishallintoon ja kansalaisyhteiskuntaan

                           —

                           se, miten Afganistan noudattaa kansainvälisiä velvoitteitaan, mukaan lukien yhteistyö, joka koskee kansainvälisiä ponnisteluja terrorismin, laittoman huumekaupan ja ihmiskaupan torjumiseksi sekä aseiden ja joukkotuhoaseiden ja niihin liittyvän materiaalin leviämisen estämiseksi

                           —

                           humanitaarisen avun sekä pakolaisten ja kotimaassaan siirtymään joutuneiden järjestäytyneen paluun helpottaminen, ja

                           —

                           myötävaikuttaminen unionin läsnäolon ja toiminnan tehokkuuteen Afganistanissa ja neuvoston pyytämien, EU:n toimintaohjelmaa koskevien säännöllisten puolivuosittaisten täytäntöönpanoraporttien laadintaan.

               e)

               osallistuu aktiivisesti paikallisiin koordinointifoorumeihin, kuten yhteiseen koordinointi- ja valvontaelimeen, ja tiedottaa täysimääräisesti niille jäsenvaltioille, jotka eivät osallistu toimintaan, näillä tasoilla tehdyistä päätöksistä;

               f)

               antaa neuvoja unionin osallistumisesta ja kannoista Afganistania käsittelevissä kansainvälisissä konferensseissa ja edistää osaltaan alueellista yhteistyötä.

         4 artikla
   Toimeksiannon toteuttaminen
   1.   Erityisedustaja vastaa toimeksiannon toteuttamisesta korkean edustajan alaisuudessa.
   2.   Poliittisten ja turvallisuusasioiden komitea ylläpitää erityisiä suhteita erityisedustajaan ja toimii erityisedustajan ensisijaisena yhteytenä neuvostoon. Poliittisten ja turvallisuusasioiden komitea huolehtii erityisedustajan strategisesta ja poliittisesta ohjauksesta hänen toimeksiantonsa puitteissa, sanotun kuitenkaan rajoittamatta korkean edustajan toimivaltaa.
   5 artikla
   Rahoitus
   1.   Erityisedustajan toimeksiantoon liittyviin menoihin tarkoitettu rahoitusohje tämän päätöksen voimaantulopäivästä alkavalle ja 31 päivänä elokuuta 2010 päättyvälle kaudelle on 2 500 000 euroa.
   2.   Edellä 1 kohdassa vahvistetulla määrällä rahoitettavat menot ovat rahoituskelpoisia 1 päivästä huhtikuuta 2010 alkaen. Menoja hallinnoidaan unionin yleiseen talousarvioon sovellettavien menettelyjen ja sääntöjen mukaisesti.
   3.   Erityisedustajan ja komission välillä tehdään sopimus menojen hallinnoinnista. Erityisedustaja on tilivelvollinen komissiolle kaikista menoista.
   6 artikla
   Avustajaryhmän perustaminen ja kokoonpano
   1.   Erityisedustaja vastaa toimeksiantonsa ja siihen varattujen käytettävissä olevien taloudellisten resurssien asettamissa rajoissa avustajaryhmänsä muodostamisesta. Avustajaryhmällä on oltava asiantuntemusta toimeksiantoon kuuluvista poliittisista erityiskysymyksistä. Erityisedustajan on ilmoitettava pikaisesti neuvostolle ja komissiolle avustajaryhmänsä kokoonpano.
   2.   Jäsenvaltiot ja unionin toimielimet voivat esittää, että henkilöstöä siirretään tilapäisesti työskentelemään erityisedustajan alaisuudessa. Sellaisen henkilöstön palkat, jonka jäsenvaltio tai unionin toimielin siirtää tilapäisesti työskentelemään erityisedustajan alaisuudessa, maksaa asianomainen jäsenvaltio tai unionin toimielin. Erityisedustajaa voivat avustaa myös jäsenvaltioiden neuvoston pääsihteeristöön tilapäisesti lähettämät asiantuntijat. Sopimuspohjaisen kansainvälisen henkilöstön on oltava jäsenvaltioiden kansalaisia.
   3.   Kaikki lähetetyt työntekijät pysyvät hallinnollisesti asianomaisen lähettävän valtion tai unionin toimielimen alaisina ja suorittavat tehtävänsä ja toimivat erityisedustajan toimeksiannon edun mukaisesti.
   7 artikla
   Erityisedustajan ja hänen henkilöstönsä erioikeudet ja vapaudet
   Erityisedustajan ja hänen henkilöstönsä hoitaman tehtävän loppuun saattamisen ja joustavan suorittamisen edellyttämät erioikeudet, vapaudet ja muut takuut sovitaan tilanteen mukaan yhdessä yhden tai useamman vastaanottajapuolen kanssa. Jäsenvaltiot ja komissio antavat tätä varten kaiken tarpeellisen tuen.
   8 artikla
   EU:n turvallisuusluokiteltujen tietojen turvaaminen
   Erityisedustajan ja hänen avustajaryhmänsä on noudatettava neuvoston turvallisuussääntöjen vahvistamisesta 19 päivänä maaliskuuta 2001 tehdyssä neuvoston päätöksessä 2001/264/EY vahvistettuja turvallisuutta koskevia periaatteita ja vähimmäisvaatimuksia (2) erityisesti käsitellessään EU:n turvallisuusluokiteltuja tietoja.
   9 artikla
   Tiedonsaanti ja logistiikkatuki
   1.   Jäsenvaltiot, komissio ja neuvoston pääsihteeristö varmistavat, että erityisedustaja saa kaikki olennaiset tiedot.
   2.   Unionin edustustot ja/tai jäsenvaltiot antavat tarvittaessa logistiikkatukea alueella.
   10 artikla
   Turvallisuus
   Erityisedustaja toteuttaa Euroopan unionista tehdyn sopimuksen V osaston nojalla unionin ulkopuolisiin operaatioihin lähetetyn henkilöstön turvallisuutta koskevan unionin politiikan mukaisesti kaikki kohtuudella toteutettavissa olevat toimenpiteet toimeksiantonsa ja vastuullaan olevan maantieteellisen alueen turvallisuustilanteen mukaisesti suoraan alaisuudessaan olevan koko henkilöstön turvallisuuden edistämiseksi, erityisesti:

               a)

               laatimalla neuvoston pääsihteeristön ohjeisiin perustuvan operaatiokohtaisen turvallisuussuunnitelman, johon sisällytetään muun muassa operaatiokohtaiset fyysiset, organisatoriset ja menettelyä koskevat turvallisuustoimenpiteet, jotka koskevat henkilöstön turvallista siirtymistä operaatioalueelle ja sen sisällä ja turvallisuutta vaarantavien tilanteiden hallintaa, sekä operaation valmius- ja evakuointisuunnitelma;

               b)

               varmistamalla, että unionin ulkopuolelle lähetetyllä koko henkilöstöllä on operaatioalueen olosuhteiden edellyttämä korkean riskin kattava vakuutussuoja;

               c)

               varmistamalla, että kaikille unionin ulkopuolelle lähetetyille avustajaryhmän jäsenille, myös paikalta palvelukseen otetulle henkilöstölle, annetaan joko ennen operaatioalueelle saapumista tai heti saapumisen yhteydessä neuvoston pääsihteeristön operaatioalueelle antamaan riskiluokitukseen perustuva asianmukainen turvallisuuskoulutus;

               d)

               varmistamalla, että kaikki säännöllisten turvallisuusarviointien pohjalta annetut suositukset pannaan täytäntöön, ja antamalla väliraportin ja toimeksiannon toteuttamista koskevan selvityksen yhteydessä korkealle edustajalle, neuvostolle ja komissiolle kirjallisia raportteja niiden täytäntöönpanosta ja muista turvallisuusasioista.

         11 artikla
   Raportointi
   Erityisedustaja raportoi säännöllisin väliajoin suullisesti ja kirjallisesti korkealle edustajalle sekä poliittisten ja turvallisuusasioiden komitealle. Erityisedustaja raportoi tarvittaessa myös neuvoston työryhmille. Säännöllisesti toimitettavat kirjalliset raportit jaetaan COREU-verkoston kautta. Erityisedustaja voi korkean edustajan tai poliittisten ja turvallisuusasioiden komitean suosituksesta antaa selvityksiä ulkoasiainneuvostolle.
   12 artikla
   Toimien yhteensovittaminen
   1.   Erityisedustaja edistää unionin yleistä poliittista yhteensovittamista. Hän auttaa varmistamaan, että kentällä käytetään kaikkia unionin välineitä johdonmukaisella tavalla unionin poliittisten tavoitteiden saavuttamiseksi. Erityisedustajan toimet sovitetaan yhteen komission samoin kuin Keski-Aasiassa toimivan Euroopan unionin erityisedustajan ja unionin Pakistanin edustuston toimien kanssa. Erityisedustaja tiedottaa säännöllisesti toiminnastaan jäsenvaltioiden ja unionin edustustoille.
   2.   Paikan päällä on pidettävä yllä läheisiä suhteita unionin edustuston päälliköihin ja jäsenvaltioiden edustustojen päälliköihin. Näiden on parhaalla mahdollisella tavalla pyrittävä avustamaan erityisedustajaa toimeksiannon toteuttamisessa. Erityisedustaja antaa paikallista poliittista ohjausta Euroopan unionin Afganistanissa toteutettavan poliisioperaation (EUPOL Afganistan) johtajalle. Erityisedustaja ja siviilioperaatiokomentaja kuulevat toisiaan tarvittaessa. Erityisedustajan on myös pidettävä yhteyttä muihin kansainvälisiin ja alueellisiin toimijoihin, jotka ovat paikan päällä.
   13 artikla
   Uudelleentarkastelu
   Tämän päätöksen täytäntöönpanoa ja sen johdonmukaisuutta unionin samalla alueella toteuttamien muiden toimien kanssa tarkastellaan säännöllisesti. Erityisedustaja esittää korkealle edustajalle, neuvostolle ja komissiolle toimeksiannon päättyessä raportin toimeksiannon toteuttamisesta.
   14 artikla
   Voimaantulo
   Tämä päätös tulee voimaan päivänä, jona se hyväksytään.
   15 artikla
   Julkaiseminen
   Tämä päätös julkaistaan Euroopan unionin virallisessa lehdessä.

      Tehty Brysselissä 22 päivänä maaliskuuta 2010.

            Neuvoston puolesta

            Puheenjohtaja

         C. ASHTON

      (1)  EUVL L 197, 25.7.2008, s. 60.

      (2)  EYVL L 101, 11.4.2001, s. 1.


title: Päätös N:o A1, tehty 12 päivänä kesäkuuta 2009 , Euroopan parlamentin ja neuvoston asetuksen (EY) N:o 883/2004 mukaista asiakirjojen oikeellisuutta, sovellettavan lainsäädännön määrittämistä ja etuuksien myöntämistä koskevan vuoropuhelu- ja sovittelumenettelyn perustamisesta (ETA:n kannalta ja EY:n ja Sveitsin sopimuksen kannalta merkityksellinen teksti)

text:
               24.4.2010

               FI

               Euroopan unionin virallinen lehti

               C 106/1

         PÄÄTÖS N:o A1,
   tehty 12 päivänä kesäkuuta 2009,
   Euroopan parlamentin ja neuvoston asetuksen (EY) N:o 883/2004 mukaista asiakirjojen oikeellisuutta, sovellettavan lainsäädännön määrittämistä ja etuuksien myöntämistä koskevan vuoropuhelu- ja sovittelumenettelyn perustamisesta
   (ETA:n kannalta ja EY:n ja Sveitsin sopimuksen kannalta merkityksellinen teksti)
   2010/C 106/01
   SOSIAALITURVAJÄRJESTELMIEN YHTEENSOVITTAMISTA KÄSITTELEVÄ HALLINTOTOIMIKUNTA, joka
   ottaa huomioon sosiaaliturvajärjestelmien yhteensovittamisesta 29 päivänä huhtikuuta 2004 annetun neuvoston asetuksen (EY) N:o 883/2004 (1) 72 artiklan a alakohdan, jonka mukaan hallintotoimikunnan tehtävänä on käsitellä kaikkia asetuksen (EY) N:o 883/2004 ja sosiaaliturvajärjestelmien yhteensovittamisesta annetun asetuksen (EY) N:o 883/2004 täytäntöönpanomenettelystä 16 päivänä syyskuuta 2009 annetun Euroopan parlamentin ja neuvoston asetuksen (EY) N:o 987/2009 (2) säännöksistä johtuvia hallinnollisia ja tulkinnallisia kysymyksiä,
   ottaa huomioon asetuksen (EY) N:o 883/2004 76 artiklan 3 kohdan, 4 kohdan toisen alakohdan ja 6 kohdan jäsenvaltioiden toimivaltaisten viranomaisten ja laitosten velvollisuudesta tehdä yhteistyötä asetusten asianmukaisen täytäntöönpanon varmistamiseksi,
   ottaa huomioon asetuksen (EY) N:o 987/2009 5 artiklan henkilön aseman osoittavien asiakirjojen ja todisteiden oikeudellisesta pätevyydestä,
   ottaa huomioon asetuksen (EY) N:o 987/2009 6 artiklan lainsäädännön väliaikaisesta soveltamisesta ja etuuksien väliaikaisesta myöntämisestä tapauksissa, joissa kahden tai useamman jäsenvaltion laitoksilla on eri näkemys siitä, mitä lainsäädäntöä sovelletaan,
   ottaa huomioon asetuksen (EY) N:o 987/2009 16 artiklan menettelyn vahvistamisesta asetuksen (EY) N:o 883/2004 13 artiklan soveltamista varten,
   ottaa huomioon asetuksen (EY) N:o 987/2009 60 artiklan menettelyn vahvistamisesta asetuksen (EY) N:o 883/2004 68 artiklan soveltamista varten
   sekä katsoo seuraavaa:

               (1)

               Yksi ratkaisevista tekijöistä kansallisten sosiaaliturvajärjestelmien yhteensovittamista koskevien yhteisön sääntöjen toimivuudelle on eri jäsenvaltioiden viranomaisten ja laitosten tiivis ja tehokas yhteistyö.

               (2)

               Yksi osa asetusten mukaista hyvää yhteistyötä on viranomaisten ja laitosten ja henkilöiden välinen tietojenvaihto, joka perustuu julkisen palvelun, tehokkuuden, aktiivisen avunannon, nopean toimituksen ja saatavuuden periaatteisiin.

               (3)

               On laitosten ja viranomaisten sekä henkilöidenkin edun mukaista, että asianomaisen henkilön oikeuksien ja velvollisuuksien vahvistamiseksi ja määrittämiseksi tarvittavat tiedot toimitetaan tai vaihdetaan viipymättä.

               (4)

               Vilpittömän yhteistyön periaate, joka vahvistetaan myös EY:n perustamissopimuksen 10 artiklassa, edellyttää laitosten arvioivan tarkoin tosiseikat, joilla on merkitystä asetusten soveltamiselle. Jos on epäilystä asiakirjan oikeellisuudesta tai todisteiden virheettömyydestä tai jos jäsenvaltioilla on eri näkemykset siitä, mitä lainsäädäntöä sovelletaan tai minkä laitoksen olisi myönnettävä kyseessä oleva etuus, on asetuksen (EY) N:o 883/2004 soveltamisalaan kuuluvien henkilöiden edun mukaista, että asianomaisten jäsenvaltioiden laitokset tai viranomaiset pääsevät asiassa yhteisymmärrykseen kohtuullisessa ajassa.

               (5)

               Asetuksen (EY) N:o 987/2009 5 ja 6 artiklassa säädetään sovittelumenettelystä, jota tällaisissa tapauksissa noudatetaan.

               (6)

               Kyseisissä säännöksissä vahvistetaan neuvoston asetusta (ETY) N:o 1408/71 (3) koskeva Euroopan yhteisöjen tuomioistuimen oikeuskäytäntö ja laajennetaan sitä edelleen; oikeuskäytännön perusteella on kehitetty vakiomenettely jäsenvaltioiden välillä käytäviä riitoja varten liittyen lähettämistä koskevia todistuksia, ja oikeuskäytäntö on vahvistettu aiemmalla Euroopan yhteisöjen siirtotyöläisten sosiaaliturvan hallintotoimikunnan päätöksellä N:o 181 (4).

               (7)

               Asetuksen (EY) N:o 987/2009 sekä 5 että 6 artiklassa säädetään mahdollisuudesta saattaa asia hallintotoimikunnan käsiteltäväksi, jos laitosten tai viranomaisten välillä ei päästä yhteisymmärrykseen.

               (8)

               Asetuksen (EY) N:o 987/2009 16 artiklan mukaan tätä samaa menettelyä olisi sovellettava myös silloin, kun laitoksilla tai viranomaisilla on erilaiset näkemykset asetuksen (EY) N:o 883/2004 13 artiklan soveltamisesta.

               (9)

               Asetuksen (EY) N:o 987/2009 60 artiklassa viitataan kyseisen asetuksen 6 artiklaan, jota olisi sovellettava myös silloin, kun vallitsee eri näkemykset siitä, mitä lainsäädäntöä olisi ensisijaisesti sovellettava perhe-etuuksiin liittyvissä asioissa.

               (10)

               Edellä mainittujen säännösten perustana on asetuksen (EY) N:o 883/2004 76 artiklan 6 kohta, jonka mukaan silloin, kun kyseisen asetuksen tulkinnassa tai soveltamisessa ilmenee vaikeuksia, toimivaltaisen jäsenvaltion laitos tai henkilön asuinjäsenvaltion laitos ottaa yhteyttä asianomaisten jäsenvaltioiden laitoksiin ja jonka mukaan asiassa voidaan kääntyä hallintotoimikunnan puoleen, jos sitä ei pystytä ratkaisemaan kohtuullisessa ajassa.

               (11)

               Jäsenvaltiot ovat tuoneet esille, että olisi tarpeen vahvistaa vakiomenettely, jota sovellettaisiin ennen kuin asia voidaan siirtää hallintotoimikunnan käsiteltäväksi, ja määritellä tarkemmin hallintotoimikunnan rooli sovellettavaa lainsäädäntöä koskevien laitosten välillä vallitsevien vastakkaisten näkemysten yhteensovittamisessa.

               (12)

               Samanlainen menettely on jo vahvistettu useissa jäsenvaltioiden keskinäisissä kahdenvälisissä sopimuksissa. Kyseiset sopimukset ovat olleet mallina tälle päätökselle.

               (13)

               Menettelyn nopeuttamiseksi olisi suositeltavaa, että yhteydenpito laitosten ja viranomaisten yhteyshenkilöiden välillä tapahtuisi sähköisesti,
               sekä käsittelee asiaa asetuksen (EY) N:o 883/2004 71 artiklan 2 kohdassa säädetyin edellytyksin,

         ON PÄÄTTÄNYT SEURAAVAA:
   1.   Tässä päätöksessä vahvistetaan säännöt vuoropuhelu- ja sovittelumenettelylle, jota voidaan käyttää seuraavissa tapauksissa:

               a)

               tapaukset, joissa vallitsee epäilys henkilön aseman osoittavan asiakirjan oikeellisuudesta tai todisteiden virheettömyydestä asetusta (EY) N:o 883/2004 tai asetusta (EY) N:o 987/2009 sovellettaessa, tai

               b)

               tapaukset, joissa jäsenvaltioilla on erilaiset näkemykset siitä, mitä lainsäädäntöä olisi sovellettava.

         2.   Vuoropuhelu- ja sovittelumenettelyä sovelletaan ennen kuin asia voidaan siirtää hallintotoimikunnan käsiteltäväksi.
   3.   Tätä päätöstä sovelletaan rajoittamatta asianomaisen jäsenvaltion kansallisen lainsäädännön mukaisesti sovellettavien hallintomenettelyjen soveltamista.
   4.   Jos asiassa on haettu kyseisen asiakirjan myöntäneen laitoksen jäsenvaltion kansallisen lainsäädännön nojalla muutosta oikeus- tai hallintoteitse, vuoropuhelu- ja sovittelumenettely on keskeytettävä.
   5.   Laitosta tai viranomaista, joka ilmaisee epäilevänsä toisen jäsenvaltion laitoksen tai viranomaisen myöntämän asiakirjan oikeellisuutta tai joka ei hyväksy (väliaikaista) päätöstä siitä, mitä lainsäädäntöä sovelletaan, kutsutaan jäljempänä ’menettelyä pyytäväksi laitokseksi’. Toisen jäsenvaltion laitosta kutsutaan jäljempänä ’pyynnön vastaanottavaksi laitokseksi’.

      Vuoropuhelumenettelyn ensimmäinen vaihe

               6.

               Jos ilmenee jompikumpi 1 kohdassa tarkoitetuista tilanteista, menettelyä pyytävä laitos ottaa yhteyttä pyynnön vastaanottavaan laitokseen ja pyytää tätä antamaan tarpeellisen selvityksen tekemästään päätöksestä ja tarvittaessa peruuttamaan kyseessä olevan asiakirjan tai julistamaan sen mitättömäksi tai tarkastelemaan päätöstä uudelleen tai peruuttamaan sen.

               7.

               Menettelyä pyytävä laitos perustelee pyyntönsä ilmoittaen, että sovelletaan tätä päätöstä, ja esittää pyyntöä tukevat asianmukaiset todisteet. Menettelyä pyytävä laitos ilmoittaa, kuka on sen yhteyshenkilö vuoropuhelumenettelyn ensimmäisessä vaiheessa.

               8.

               Pyynnön vastaanottava laitos vahvistaa sähköpostilla tai faksilla saamansa pyynnön viipymättä ja viimeistään 10 työpäivän kuluttua pyynnön vastaanottamisesta. Vastaanottava laitos myös ilmoittaa, kuka on sen yhteyshenkilö vuoropuhelumenettelyn ensimmäisessä vaiheessa.

               9.

               Pyynnön vastaanottava laitos ilmoittaa menettelyä pyytävälle laitokselle tutkimustensa tulokset mahdollisimman pian, kuitenkin viimeistään kolmen kuukauden kuluttua pyynnön vastaanottamisesta.

               10.

               Jos alkuperäinen päätös vahvistetaan, peruutetaan ja/tai asiakirja peruutetaan tai julistetaan mitättömäksi, pyynnön vastaanottava laitos ilmoittaa asiasta menettelyä pyytävälle laitokselle. Lisäksi se ilmoittaa asianomaiselle henkilölle ja, jos on aiheellista, hänen työnantajalleen päätöksestään sekä kansallisen lainsäädäntönsä mukaisista menettelyistä, joilla kyseiseen päätökseen voi hakea muutosta.

               11.

               Jos pyynnön vastaanottava laitos ei saa tutkimustaan päätökseen kolmessa kuukaudessa joko asian monimutkaisuuden vuoksi tai siksi, että joidenkin tietojen tarkistaminen edellyttää jonkin muun laitoksen osallistumista, se voi jatkaa määräaikaa, kuitenkin enintään kolmella kuukaudella. Pyynnön vastaanottavan laitoksen on ilmoitettava menettelyä pyytävälle laitokselle määräajan jatkamisesta mahdollisimman pian ja vähintään viikkoa ennen alkuperäisen määräajan umpeutumista ja esitettävä syyt viivästymiselle ja ilmoitettava suuntaa antavasti, milloin tutkimus saadaan päätökseen.

               12.

               Hyvin poikkeuksellisissa oloissa asianomaiset jäsenvaltiot voivat sopia poikkeavansa 9 ja 11 kohdassa vahvistetuista määräajoista edellyttäen, että määräajan jatkaminen on perusteltua ja oikeassa suhteessa tapauksen olosuhteisiin ja että jatkoaika on rajattu.

      Vuoropuhelumenettelyn toinen vaihe

               13.

               Jos laitokset eivät pääse yhteisymmärrykseen vuoropuhelumenettelyn ensimmäisen vaiheen aikana tai jos pyynnön vastaanottava laitos ei ole kyennyt saamaan tutkimustaan päätökseen kuuden kuukauden kuluessa pyynnön vastaanottamisesta, laitokset ilmoittavat asiasta toimivaltaisille viranomaisilleen. Jokainen laitos laatii toiminnastaan pöytäkirjan.

               14.

               Asianomaisten jäsenvaltioiden toimivaltaiset viranomaiset voivat päättää vuoropuhelumenettelyn toisen vaiheen aloittamisesta tai siirtää asian suoraan hallintotoimikunnan käsiteltäväksi.

               15.

               Jos toimivaltaiset viranomaiset aloittavat vuoropuhelumenettelyn toisen vaiheen, jokainen niistä nimeää keskeisen yhteyshenkilön kahden viikon kuluessa siitä, kun laitokset ovat ilmoittaneet niille asiasta. Yhteyshenkilöillä ei tarvitse olla suoraa toimivaltaa asiassa.

               16.

               Yhteyshenkilöiden on pyrittävä saavuttamaan yhteisymmärrys asiasta kuuden viikon kuluttua nimeämisestään. Jokainen yhteyshenkilö laatii toiminnastaan pöytäkirjan ja ilmoittaa laitoksille vuoropuhelumenettelyn toisen vaiheen tuloksista.

      Sovittelumenettely

               17.

               Jos vuoropuhelumenettelyn kuluessa ei saavuteta yhteisymmärrystä, toimivaltaiset viranomaiset voivat siirtää asian hallintotoimikunnan käsiteltäväksi. Kukin toimivaltainen viranomainen laatii hallintotoimikunnalle muistion, jossa esitetään tärkeimmät kiistanalaiset kysymykset.

               18.

               Hallintotoimikunta pyrkii sovittamaan näkökannat yhteen kuuden kuukauden kuluessa siitä, kun asia on annettu sen käsiteltäväksi. Se voi siirtää asian sovittelulautakunnalle, joka voidaan perustaa hallintotoimikunnan sääntöjen mukaisesti.

      Loppumääräykset

               19.

               Jäsenvaltiot ilmoittavat vuosittain hallintotoimikunnalle sellaisten riitojen lukumäärän, joihin on sovellettu tässä päätöksessä vahvistettua menettelyä, menettelyssä mukana olevat jäsenvaltiot, tärkeimmät kiistanalaiset kysymykset, menettelyn keston sekä sen tulokset.

               20.

               Jäsenvaltiot toimittavat ensimmäisen vuosikertomuksensa kolmen kuukauden kuluessa tämän päätöksen ensimmäisen soveltamisvuoden päättymisestä.

               21.

               Hallintotoimikunta arvioi kolmen kuukauden kuluessa ensimmäisten vuosikertomusten vastaanottamisesta kertomusten perusteella jäsenvaltioiden kokemuksia tämän päätöksen soveltamisesta. Ensimmäisen vuoden jälkeen hallintotoimikunta päättää, jatketaanko raportointia vuosittain.

               22.

               Tämä päätös julkaistaan Euroopan unionin virallisessa lehdessä. Sitä sovelletaan asetuksen (EY) N:o 987/2009 voimaantulopäivästä.

            Hallintotoimikunnan puheenjohtaja

         Gabriela PIKOROVÁ

      (1)  EUVL L 166, 30.4.2004, s. 1.

      (2)  EUVL L 284, 30.10.2009, s. 1.

      (3)  EYVL L 149, 5.7.1971, s. 2.

      (4)  EYVL L 329, 14.12.2001, s. 73.


title: Komission päätös, annettu 9 päivänä elokuuta 2011 , harvinaislääkkeitä käsittelevän komitean jäsenten nimittämisestä  ETA:n kannalta merkityksellinen teksti

text:
               10.8.2011

               FI

               Euroopan unionin virallinen lehti

               C 234/4

         KOMISSION PÄÄTÖS,
   annettu 9 päivänä elokuuta 2011,
   harvinaislääkkeitä käsittelevän komitean jäsenten nimittämisestä
   (ETA:n kannalta merkityksellinen teksti)
   2011/C 234/06
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon harvinaislääkkeistä 16 päivänä joulukuuta 1999 annetun Euroopan parlamentin ja neuvoston asetuksen (EY) N:o 141/2000 (1) ja erityisesti sen 4 artiklan 3 kohdan,
   ottaa huomioon Euroopan lääkeviraston 25 päivänä toukokuuta 2011 antaman suosituksen
   sekä katsoo seuraavaa:

               (1)

               Harvinaislääkkeitä käsittelevän komitean kahden jäsenen, jotka komissio oli nimittänyt Euroopan lääkeviraston suosituksesta, toimikausi päättyi heinäkuussa 2011.

               (2)

               Euroopan lääkevirasto on suosittanut kyseisten henkilöiden nimittämistä uudelleen.

               (3)

               Komitean jäsenet nimitetään kolmivuotiskaudeksi, joka alkaa 1 päivänä syyskuuta 2011,

         ON PÄÄTTÄNYT SEURAAVAA:
   Ainoa artikla
   Nimitetään Euroopan lääkeviraston suosituksesta seuraavat henkilöt uudelleen harvinaislääkkeitä käsittelevän komitean jäseniksi kolmivuotiskaudeksi, joka alkaa 1 päivänä syyskuuta 2011:

               Prof. János BORVENDÉG

               Prof. Bruno SEPODES

      Tehty Brysselissä 9 päivänä elokuuta 2011.

            Komission puolesta

         John DALLI

            Komission jäsen

      (1)  EYVL L 18, 22.1.2000, s. 1.


title: Komission täytäntöönpanopäätös, annettu 11 päivänä heinäkuuta 2012 , elintarviketurvallisuuden, eläinten terveyden ja hyvinvoinnin sekä kasvinsuojelun alan tietoteknisiä välineitä koskevan vuoden 2012 työohjelman rahoittamisesta

text:
               12.7.2012

               FI

               Euroopan unionin virallinen lehti

               C 204/3

         KOMISSION TÄYTÄNTÖÖNPANOPÄÄTÖS,
   annettu 11 päivänä heinäkuuta 2012,
   elintarviketurvallisuuden, eläinten terveyden ja hyvinvoinnin sekä kasvinsuojelun alan tietoteknisiä välineitä koskevan vuoden 2012 työohjelman rahoittamisesta
   2012/C 204/03
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25 päivänä kesäkuuta 2002 annetun neuvoston asetuksen (EY, Euratom) N:o 1605/2002 (1), jäljempänä ’varainhoitoasetus’, ja erityisesti sen 75 artiklan,
   ottaa huomioon rehu- ja elintarvikelainsäädännön sekä eläinten terveyttä ja hyvinvointia koskevien sääntöjen mukaisuuden varmistamiseksi suoritetusta virallisesta valvonnasta 29 päivänä huhtikuuta 2004 annetun Euroopan parlamentin ja neuvoston asetuksen (EY) N:o 882/2004 (2) ja erityisesti sen 66 artiklan 1 kohdan c alakohdan ja 66 artiklan 2 kohdan,
   ottaa huomioon tietyistä eläinlääkintäalan kustannuksista 25 päivänä toukokuuta 2009 tehdyn neuvoston päätöksen 2009/470/EY (3) ja erityisesti sen 35 artiklan 2 kohdan ja 36 artiklan 2 kohdan,
   sekä katsoo seuraavaa:

               (1)

               Varainhoitoasetuksen 75 artiklassa ja soveltamissääntöjen 90 artiklan 1 kohdassa säädetään, että ennen kuin unionin talousarviosta sitoudutaan menoihin, on tehtävä rahoituspäätös, jossa määritetään rahoitettavia menoja aiheuttavan toiminnan keskeiset osat ja jonka tekee toimielin tai sen valtuuttamat viranomaiset.

               (2)

               Euroopan yhteisöjen yleiseen talousarvioon sovellettavasta varainhoitoasetuksesta annetun neuvoston asetuksen (EY, Euratom) N:o 1605/2002 soveltamissäännöistä 23 päivänä joulukuuta 2002 annetussa komission asetuksessa (EY, Euratom) N:o 2342/2002 (4), jäljempänä ’soveltamissäännöt’, määritetään, kuinka yksityiskohtaisesti rahoituspäätöksen puitteet on kuvattava.

               (3)

               Varainhoitoasetuksen 53 d artiklan mukaisesti on saatu näyttöä siitä, että kansainväliset järjestöt, joille komissio antaa unionin talousarvion toteuttamisen yhteistyönä tapahtuvaksi, soveltavat kirjanpidossa, tilintarkastuksessa, sisäisessä valvonnassa ja julkisia hankintoja koskevissa menettelyissä standardeja, jotka antavat samat takeet kuin kansainvälisesti tunnustetut standardit.

               (4)

               Elintarvikelainsäädäntöä koskevista yleisistä periaatteista ja vaatimuksista, Euroopan elintarviketurvallisuusviranomaisen perustamisesta sekä elintarvikkeiden turvallisuuteen liittyvistä menettelyistä 28 päivänä tammikuuta 2002 annetun Euroopan parlamentin ja neuvoston asetuksen (EY) N:o 178/2002 (5) 50 artiklan 1 kohdassa perustetaan verkostona nopea hälytysjärjestelmä elintarvikkeista tai rehuista ihmisten terveydelle aiheutuvista välittömistä tai välillisistä riskeistä ilmoittamiseksi ja säädetään, että komissio vastaa verkoston hallinnoinnista.

               (5)

               Elintarvikkeita koskevista ravitsemus- ja terveysväitteistä 20 päivänä joulukuuta 2006 annetun Euroopan parlamentin ja neuvoston asetuksen (EY) N:o 1924/2006 (6) 20 artiklassa velvoitetaan komissio perustamaan rekisteri elintarvikkeita koskevista ravitsemus- ja terveysväitteistä ja ylläpitämään sitä.

               (6)

               Muuntogeenisistä elintarvikkeista ja rehuista 22 päivänä syyskuuta 2003 annetun Euroopan parlamentin ja neuvoston asetuksen (EY) N:o 1829/2003 (7) 28 artiklassa velvoitetaan komissio perustamaan yleisön saatavilla oleva muuntogeenisten elintarvikkeiden ja rehujen rekisteri ja huolehtimaan sen ylläpidosta.

               (7)

               Elintarvikkeissa käytettävistä aromeista ja tietyistä ainesosista, joilla on aromaattisia ominaisuuksia, sekä neuvoston asetuksen (ETY) N:o 1601/91, asetusten (EY) N:o 2232/96 ja (EY) N:o 110/2008 sekä direktiivin 2000/13/EY muuttamisesta 16 päivänä joulukuuta 2008 annetun Euroopan parlamentin ja neuvoston asetuksen (EY) N:o 1334/2008 (8) 25 artiklassa säädetään, että unioni vahvistaa aromiaineiden luettelon.

               (8)

               Geneettisesti muunnettujen organismien tarkoituksellisesta levittämisestä ympäristöön ja neuvoston direktiivin 90/220/ETY kumoamisesta 12 päivänä maaliskuuta 2001 annetun Euroopan parlamentin ja neuvoston direktiivin 2001/18/EY (9) 31 artiklan 2 kohdassa velvoitetaan komissio perustamaan yksi tai useampia rekistereitä GMO:en geneettisiä muunnoksia koskevien tietojen tallentamiseksi; näitä rekistereitä voidaan käyttää tiettyjen GMO-tuotteiden osoittamisessa ja tunnistamisessa markkinoille saattamisen jälkeisen valvonnan ja tarkastusten helpottamiseksi.

               (9)

               Uuselintarvikkeista ja elintarvikkeiden uusista ainesosista 27 päivänä tammikuuta 1997 annetun Euroopan parlamentin ja neuvoston asetuksen (EY) N:o 258/97 (10) 4–8 artiklassa edellytetään EU:n jäsenvaltioiden ja Euroopan komission välisen verkon perustamista ja ylläpitoa tietojen vaihtamiseksi nopeasti siten, että luottamuksellisia tietoja voidaan käsitellä turvallisesti.

               (10)

               Kasveille ja kasvituotteille haitallisten organismien yhteisöön kulkeutumisen ja siellä leviämisen estämiseen liittyvistä suojatoimenpiteistä 8 päivänä toukokuuta 2000 annetun neuvoston direktiivin 2000/29/EY (11) 2 artiklan 1 kohdan i alakohdassa ja 21 artiklan 6 kohdassa säädetään verkon perustamisesta haitallisten organismien uusista esiintymisistä ilmoittamiseksi, suosituksista ohjeiden laatimiseksi kansallisille tarkastajille näiden toteuttaessa kasvinsuojeluun liittyviä tuontitarkastuksia ja ohjelmista kansallisten tarkastajien tietämyksen lisäämiseksi.

               (11)

               Perunasyövän torjunnasta 8 päivänä joulukuuta 1969 annetun neuvoston direktiivin 69/464/ETY (12) 10 artiklassa, perunan vaalean rengasmädän torjunnasta 4 päivänä lokakuuta 1993 annetun neuvoston direktiivin 93/85/ETY (13) 1 artiklan a kohdassa ja 2 artiklassa, Ralstonia solanacearum (Smith) Yabuuchi et al. -kasvintuhoojan torjunnasta 20 päivänä heinäkuuta 1998 annetun neuvoston direktiivin 98/57/EY (14) 1 artiklan a kohdassa ja 2 artiklassa sekä peruna-ankeroisten torjunnasta ja direktiivin 69/465/ETY kumoamisesta 11 päivänä kesäkuuta 2007 annetun neuvoston direktiivin 2007/33/EY (15) 1, 4 ja 8 artiklassa vahvistetaan vaatimukset perunasadon kannalta erittäin merkittävien perunasyövän, perunan vaalean rengasmädän, perunan tumman rengasmädän ja peruna-ankeroisten torjumiseksi. Niissä vahvistetaan erityisesti tiukat vaatimukset säännöllisten tutkimusten tekemiseksi edellä mainittujen haitallisten organismien esiintymisen seuraamiseksi sekä velvoite ilmoittaa tutkimusten tuloksista komissiolle.

               (12)

               Kasvinsuojeluaineiden markkinoille saattamisesta sekä neuvoston direktiivien 79/117/ETY ja 91/414/ETY kumoamisesta 21 päivänä lokakuuta 2009 annetun Euroopan parlamentin ja neuvoston asetuksen (EY) N:o 1107/2009 (16) 76 artiklan 1 kohdan a alakohdassa säädetään tietokannan kehittämisen rahoittamisesta kaikkien kasvinsuojeluaineita koskevien tietojen keräämiseksi ja tallentamiseksi.

               (13)

               Viiniköynnöksen kasvullisen lisäysaineiston pitämisestä kaupan 9 päivänä huhtikuuta 1968 annetun neuvoston direktiivin 68/193/ETY (17) 5 e artiklassa säädetään, että komissio julkaisee yhteisen luettelon direktiivin soveltamisalaan kuuluvista lajikkeista.

               (14)

               Hedelmäntuotantoon tarkoitettujen hedelmäkasvien ja niiden lisäysaineiston pitämisestä kaupan 29 päivänä syyskuuta 2008 annetun neuvoston direktiivin 2008/90/EY (18) 7 artiklan 6 kohdassa säädetään, että voidaan päättää yleisen lajikeluettelon laatimisesta ja julkaisemisesta.

               (15)

               Metsänviljelyaineiston pitämisestä kaupan 22 päivänä joulukuuta 1999 annetun neuvoston direktiivin 1999/105/EY 11 artiklan 1 kohdassa säädetään, että komissio voi julkaista luettelon nimeltään ”Yhteisön luettelo metsänviljelyaineiston tuotantoon hyväksytystä perusaineistosta”.

               (16)

               Viljelykasvilajien yleisestä lajikeluettelosta 13 päivänä kesäkuuta 2002 annetun neuvoston direktiivin 2002/53/EY (19) 17 artiklan 1 kohdassa säädetään, että komissio julkaisee viljelykasvilajien yleisen lajikeluettelon, ja vihannesten siementen pitämisestä kaupan annetun direktiivin 2002/55/EY (20) 17 artiklan 1 kohdassa säädetään, että komissio julkaisee vihanneslajien yleisen lajikeluettelon.

               (17)

               Torjunta-ainejäämien enimmäismääristä kasvi- ja eläinperäisissä elintarvikkeissa ja rehuissa tai niiden pinnalla sekä neuvoston direktiivin 91/414/ETY muuttamisesta 23 päivänä helmikuuta 2005 annetun Euroopan parlamentin ja neuvoston asetuksen (EY) N:o 396/2005 (21) 36 artiklan 1 kohdan a alakohdassa säädetään sellaisen torjunta-ainejäämien enimmäismääristä annettua unionin lainsäädäntöä koskevan konsolidoidun tietokannan perustamisesta, josta tällaiset tiedot ovat yleisesti saatavilla.

               (18)

               Elävissä eläimissä ja niistä saatavissa tuotteissa olevien tiettyjen aineiden ja niiden jäämien osalta suoritettavista tarkastustoimenpiteistä ja direktiivien 85/358/ETY ja 86/469/ETY sekä päätösten 89/187/ETY ja 91/664/ETY kumoamisesta 29 päivänä huhtikuuta 1996 annetun direktiivin 96/23/EY (22) 8 artiklassa säädetään seurantasuunnitelmia koskevasta tietokannasta.

               (19)

               Tiettyjen tarttuvien spongiformisten enkefalopatioiden ehkäisyä, valvontaa ja hävittämistä koskevista säännöistä 22 päivänä toukokuuta 2001 annetun Euroopan parlamentin ja neuvoston asetuksen (EY) N:o 999/2001 (23) 6 artiklan 4 kohdassa säädetään naudan spongiformisten enkefalopatioiden epidemiologiseen seurantaan liittyvästä tietokannasta.

               (20)

               Elintarvikelisäaineista 16 päivänä joulukuuta 2008 annetun Euroopan parlamentin ja neuvoston asetuksen (EY) N:o 1333/2008 (24) 10 artiklassa edellytetään elintarvikelisäaineiden yhtenäiseen hyväksymismenettelyyn liittyvien tietokantojen ottamista käyttöön ja ylläpitämistä.

               (21)

               Päätöksen 2009/470/EY 35 artiklan 1 kohdassa säädetään, että unioni voi myöntää rahoitusta eläinten tunnistamisjärjestelmän ja tautien tiedoksiantojärjestelmän perustamiseen. Unionin rahoitusta olisi myönnettävä eläintautien ilmoitusjärjestelmän (ADNS) hoitamista ja kehittämistä varten; kyseinen järjestelmä perustuu neuvoston direktiivin 82/894/ETY mukaisen eläintaudeista ilmoittamisen kooditetusta muodosta ja koodeista 1 päivänä maaliskuuta 2005 tehtyyn komission päätökseen 2005/176/EY (25).

               (22)

               Päätöksen 2009/470/EY 36 artiklassa säädetään, että unioni voi myöntää rahoitustukea tietyille tietokoneistetuille järjestelmille, joita käytetään unionin sisäisessä kaupassa ja tuonnissa.

               (23)

               On tarpeen myöntää edelleen rahoitustukea yhdennetyn eläinlääkinnällisen Traces-tietojärjestelmän hoitamiseen, hallinnointiin ja ylläpitoon; järjestelmä otettiin käyttöön yhdennetyn eläinlääkinnällisen tietojärjestelmän kehittämisestä 30 päivänä joulukuuta 2002 tehdyllä komission päätöksellä 2003/24/EY (26).

               (24)

               Päätöksen 2009/470/EY 27 artiklan mukaan jäsenvaltioiden on esitettävä hävittämis-/seurantaohjelmia koskevat hakemukset ja kertomukset sekä hyväksyttyihin ohjelmiin liittyvät maksupyynnöt; sähköisen järjestelmän kehittäminen hakemusten, kertomusten ja maksupyyntöjen esittämistä varten helpottaisi tiedon käsittelyä.

               (25)

               Jotta varmistetaan toimien koordinointi ja terveys- ja kuluttaja-asioiden pääosaston tietotekniikkasuunnitelman tehokas täytäntöönpano, toimia koskeva vuoden 2012 työohjelma ja siihen tarvittava rahoitus olisi hyväksyttävä tällä yhdellä päätöksellä.

               (26)

               Tämä päätös on myös rahoituspäätös menoille, jotka liittyvät unionin talousarviosta rahoitettavaan välilliseen keskitettyyn hallinnointiin tai yhteishallinnointiin.

               (27)

               Tämä rahoituspäätös voi lisäksi varainhoitoasetuksen 83 artiklan ja soveltamissääntöjen 106 artiklan 5 kohdan perusteella kattaa myöhästyneistä maksuista aiheutuvan koron maksamisen.

               (28)

               Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,

         ON PÄÄTTÄNYT SEURAAVAA:
   1 artikla
   Hyväksytään liitteessä oleva vuoden 2012 työohjelma, joka koskee tietoteknisten välineiden kehittämiseen ja ylläpitoon liittyviä toimia elintarviketurvallisuuden, eläinten terveyden ja hyvinvoinnin sekä kasvinsuojelun alalla, jäljempänä ’työohjelma’. Kyseessä on varainhoitoasetuksen 75 artiklassa tarkoitettu rahoituspäätös.
   2 artikla
   Työohjelman täytäntöönpanoon tällä päätöksellä myönnettävän rahoituksen enimmäismäärä on 6 856 000 EUR, joka rahoitetaan seuraavista Euroopan unionin yleisen talousarvion 2012 budjettikohdista:

               a)

               budjettikohta 17 04 02 01: 4 989 000 EUR

               b)

               budjettikohta 17 04 04 01: 1 180 000 EUR

               c)

               budjettikohta 17 04 07 01: 687 000 EUR.

         Näillä määrärahoilla voidaan kattaa myös maksun myöhästymisestä aiheutuva korko.
   3 artikla
   Liitteessä olevassa 2 kohdassa mainittuun toimeen liittyvien tehtävien talousarvion toteuttaminen voidaan uskoa Maailman eläintautijärjestölle (OIE), joka soveltaa kirjanpidossa, tilintarkastuksessa, sisäisessä valvonnassa ja julkisia hankintoja koskevissa menettelyissä standardeja, jotka antavat samat takeet kuin kansainvälisesti tunnustetut standardit.
   4 artikla
   Työohjelman kattamiin toimiin osoitettujen määrärahojen kumulatiivisia muutoksia, jotka ovat enintään 10 prosenttia tämän päätöksen 2 artiklassa hyväksytystä enimmäisrahoitusosuudesta, ei pidetä asetuksen (EY, Euratom) N:o 2342/2002 90 artiklan 4 kohdassa tarkoitetulla tavalla olennaisina edellyttäen, että ne eivät huomattavasti vaikuta työohjelman luonteeseen ja tavoitteisiin.
   Tulojen ja menojen hyväksyjä voi tehdä tällaisia muutoksia noudattaen moitteettoman varainhoidon ja suhteellisuuden periaatteita.

      Tehty Brysselissä 11 päivänä heinäkuuta 2012.

            Komission puolesta

         John DALLI

            Komission jäsen

      (1)  EYVL L 248, 16.9.2002, s. 1.

      (2)  EUVL L 165, 30.4.2004, s. 1.

      (3)  EUVL L 155, 18.6.2009, s. 30.

      (4)  EYVL L 157, 10.6.1992, s. 10.

      (5)  EYVL L 31, 1.2.2002, s. 1.

      (6)  EUVL L 404, 30.12.2006, s. 9.

      (7)  EUVL L 268, 18.10.2003, s. 1.

      (8)  EUVL L 354, 31.12.2008, s. 34.

      (9)  EYVL L 106, 17.4.2001, s. 1.

      (10)  EYVL L 43, 14.2.1997, s. 1.

      (11)  EYVL L 169, 10.7.2000, s. 1.

      (12)  EYVL L 323, 24.12.1969, s. 1.

      (13)  EYVL L 259, 18.10.1993, s. 1.

      (14)  EYVL L 235, 21.8.1998, s. 1.

      (15)  EUVL L 156, 16.6.2007, s. 12.

      (16)  EUVL L 309, 24.11.2009, s. 1.

      (17)  EYVL L 93, 17.4.1968, s. 15.

      (18)  EUVL L 267, 8.10.2008, s. 8.

      (19)  EYVL L 193, 20.7.2002, s. 1.

      (20)  EYVL L 193, 20.7.2002, s. 33.

      (21)  EUVL L 70, 16.3.2005, s. 1.

      (22)  EYVL L 125, 23.5.1996, s. 10.

      (23)  EYVL L 147, 31.5.2001, s. 1.

      (24)  EUVL L 354, 31.12.2008, s. 16.

      (25)  EUVL L 59, 5.3.2005, s. 40.

      (26)  EYVL L 8, 14.1.2003, s. 44.

      LIITE

         Elintarviketurvallisuuden, eläinten terveyden ja hyvinvoinnin sekä kasvinsuojelun alan tietoteknisiä välineitä koskeva vuoden 2012 työohjelma

      1.   JOHDANTO

      Tämä työohjelma sisältää täytäntöönpanotoimia vuodeksi 2012. Esitettyjen tavoitteiden pohjalta määrärahojen jako ja pääasialliset toimet ovat seuraavat:

                  —

                  yksi avustus (455 000 EUR) ja hankinnat (toteutetaan suoran keskitetyn hallinnoinnin kautta) 6 401 000 EUR.

            2.   OIE:N KANSSA TEHDYN SOPIMUKSEN PUITTEISSA YHTEISTYÖNÄ TOTEUTETTAVA TOIMI

      ELÄINTAUTITIETOJÄRJESTELMÄN KEHITTÄMISEEN JA TOTEUTTAMISEEN MYÖNNETTÄVÄ RAHOITUS

         Oikeusperusta

      Neuvoston päätöksen 2009/470/EY 35 artiklan 2 kohta

         Budjettikohta

      17 04 02 01

         Arvioitu määrä

      380 000–455 000 EUR
      Rahoitus katetaan OIE:n kanssa tehtävällä kirjallisella avustussopimuksella.

         Hankkeen toteuttava organisaatio

      Maailman eläintautijärjestö OIE on eläinten terveyden parantamisesta maailmanlaajuisesti vastaava hallitustenvälinen organisaatio. Jotta voidaan parantaa eläinten terveystilannetta maailmanlaajuisesti ja siten vähentää eläintautien riskiä EU:ssa, on tärkeää, että EU ja muut OIE:n jäsenmaat suhtautuvat eläinten terveyteen ja hyvinvointiin samalla tavalla ja että EU tukee aktiivisesti OIE:n järjestämiä konferensseja ja koulutustilaisuuksia tehdäkseen niissä tunnetuksi eläinten terveyteen ja hyvinvointiin liittyvää EU:n politiikkaa.
      Komissio ja OIE allekirjoittivat 7. kesäkuuta 2010 pitkäaikaisen puitesopimuksen, jossa määrätään niiden välisen yhteistyön hallinnollisista ja rahoitusjärjestelyistä (liitteenä). Sen mukaan ”Euroopan unionin kansainvälisen organisaation kanssa tekemää avustussopimusta” (”vakiomuotoinen avustussopimus, Standard Contribution Agreement — SCA”) sovelletaan maailmanlaajuisiin, alueellisiin tai kansallisiin ohjelmiin ja toimiin, joita OIE hallinnoi ja jotka Euroopan unioni rahoittaa tai yhteisrahoittaa.
      Aiemmin suoritetussa OIE:n perusteellisessa ja täydellisessä ”neljän pilarin” arvioinnissa todettiin, että OIE soveltaa kirjanpidossaan, tilintarkastuksissaan, valvonnassaan ja hankintamenettelyissään standardeja, jota antavat samat takeet kuin kansainvälisesti tunnustetut standardit.

         Toimen yleinen tavoite

      Kun eläintautitietojärjestelmän käynnissä oleva pilottivaihe on saatu valmiiksi ja validoitua vuonna 2012, järjestelmästä kehitetään ensimmäinen versio käytettäväksi kenttäolosuhteissa.
      3.   JULKISET HANKINNAT

      3.1   Tietotekniikkahankkeet elintarvikkeita ja rehuja koskevan nopean hälytysjärjestelmän (RASFF) ja elintarvikelisäaineiden, elintarvikkeiden kanssa kosketuksiin joutuvien materiaalien, muuntogeenisten organismien, uuselintarvikkeiden, aromiaineiden sekä ravitsemus- ja terveysväitteiden rekisterien toiminnan tueksi

      Näistä määrärahoista rahoitettavalla toimella pyritään saattamaan loppuun yleistä ennakkovaroitusjärjestelmää (GRAS) koskevan tietotekniikkasovelluksen toteutus ja pitämään sitä yllä. Se on otettu käyttöön vuonna 2011 käytettäväksi RASFF:n viimeisimmässä versiossa, joka myöskin otettiin käyttöön vuonna 2011. Saman tietotekniikka-alustan käyttö komission hallinnoimissa eri hälytysjärjestelmissä helpottaa tiedonvaihtoa näiden järjestelmien välillä ja parantaa niiden hallittavuutta tietotekniikan näkökulmasta.
      Jotta kielletyistä aineista saataisiin faktoihin pohjautuva kuva ja jotta voitaisiin tukea RASFF:ia, on tarpeen pitää yllä sallittujen aineiden (lisäaineet, elintarvikkeiden kanssa kosketuksiin joutuvat materiaalit, uuselintarvikkeet, muuntogeeniset elintarvikkeet ja rehut, muuntogeeniset organismit, aromiaineet jne.) rekistereitä.
      Suunnitellut toimet:

                  —

                  RASFF:n kehittämiseen ja ylläpitoon myönnettävä rahoitus: 200 000 EUR;

                  —

                  lisäkehittely RASFF:n sektorisovelluksen suorituskyvyn parantamiseksi, mukaan luettuina ulkoisen järjestelmän linkkien spesifikaatiot: 308 000 EUR;

                  —

                  elintarvikkeiden kanssa kosketuksiin joutuvien sallittujen materiaalien (aktiivisissa tai älykkäissä materiaaleissa ja tarvikkeissa käytettävät aineet; kierrätysprosessit) ja sallittujen uuselintarvikkeiden, muuntogeenisten elintarvikkeiden ja rehujen, muuntogeenisten organismien, elintarvikelisäaineiden, aromiaineiden rekisteri: 200 000 EUR;

                  —

                  uuselintarvikkeiden osalta rekisterin uuden version kehittely (nykyisen ohjelmiston pohjalta): 100 000 EUR;

                  —

                  ravitsemus- ja terveysväitteiden unionin laajuisen rekisterin perustaminen: 82 000 EUR;

                  —

                  tietotekniikkajärjestelmien turvallisuuden parantamiseen, keskitetylle tukiryhmälle, keskitettyyn isännöintiin sekä julkisesti saatavilla olevien sovellusten käyttämiseen ja hallinnointiin tarvittavaan keskitettyyn tietotekniikkalaitteistoon myönnettävä rahoitus: 390 000 EUR.

         Oikeusperusta

      Asetuksen (EY) N:o 178/2002 50 artiklan 1 kohta
      Asetuksen (EY) N:o 1829/2003 19 artiklan 1 kohta
      Asetuksen (EY) N:o 1924/2006 28 artikla
      Asetuksen (EY) N:o 1334/2008 25 artikla
      Direktiivin 2001/18/EY 31 artikla
      Asetuksen (EY) N:o 258/97 4–8 artikla.

         Budjettikohta

      17 04 02 01 – Määrä: 1 280 000 EUR.

         Sopimusten alustava määrä ja luonne

      Sisäiset ajan ja resurssien suhteen täsmennetyt erityissopimukset sellaisten olemassa olevien puitesopimusten pohjalta, jotka tietotekniikan pääosasto on myöntänyt tarjouskilpailulla ESP-DESIS II, ja/tai puitesopimuksen SANCO/2010/A4/001 pohjalta.
      Erityissopimusten alustava määrä on 13.

         Sopimusten alustava kohde (jos mahdollista)

      Tietotekniikkajärjestelmien kehittäminen ja ylläpito, mukaan luettuina projektinhallinta, laadunvalvonta, toiminta-analyysi, ohjelmasuunnittelu ja dokumentointi.

         Alustava aikataulu sopimusten käynnistämiseksi

      Sopimukset on määrä allekirjoittaa vuoden 2012 alkupuoliskon loppuun mennessä.

         Täytäntöönpano

      Suora hallinnointi

         Erityissopimus

      Erityissopimukset sellaisten olemassa olevien puitesopimusten pohjalta, jotka tietotekniikan pääosasto on myöntänyt tarjouskilpailulla ESP-DESIS II, ja/tai puitesopimuksen SANCO/2010/A4/001 pohjalta.
      3.2   Tietotekniikkahankkeet kasvinsuojelutoimien (EUROPHYT) täytäntöönpanon tueksi

      EUROPHYT on jäsenvaltioiden käytettävissä oleva verkkopohjainen sovellus sellaisten lähetysten pysäyttämisestä ilmoittamiseksi, jotka eivät täytä kasvinsuojeluvaatimuksia. Kaikkien jäsenvaltioiden EUROPHYTISSÄ olevien edustajien kanssa pidetyssä kokouksessa hyväksyttiin suunnitelma rajapinnan uudistamiseksi. EUROPHYT-järjestelmä käyttää keskitettyjä resursseja ja GRAS-sovelluksen resursseja, jotka on järjestettävä käyttöön ja joita on pidettävä yllä. Kasvinsuojeluun liittyviä tuontivaatimuksia koskeva tietokanta on rakenteilla ja saadaan valmiiksi ennen vuoden loppua.
      Näistä määrärahoista rahoitetaan seuraavat toimet:

                  —

                  metsänviljelyaineistoa koskevan yhteisön luettelon kehittäminen: 100 000 EUR;

                  —

                  kasvinsuojeluun liittyviä tuontivaatimuksia koskevan tietokannan kehittäminen ja isännöinti: 100 000 EUR;

                  —

                  kasvinsuojeluaineita koskevien hakemusten rekisteröinti: 100 000 EUR;

                  —

                  kaikkien kasvilähetysten rekisteröinnin kehittäminen: 200 000 EUR;

                  —

                  tiedonkeruun toteuttaminen yhteisön luetteloon kuuluvan hyväksytyn perusaineiston seuraamiseksi: 25 000 EUR;

                  —

                  olemassa olevan EUROPHYT-sovelluksen kehittäminen ja ylläpito: 100 000 EUR;

                  —

                  EUROPHYT-sovelluksen käyttöliittymän parannuksen kehittely: 150 000 EUR;

                  —

                  EUROPHYT-sovelluksen isännöinti: 50 000 EUR;

                  —

                  tiedonkeruun toteuttaminen haitallisten organismien esiintymisen seuraamiseen ja ilmoittamiseen liittyen neuvoston direktiivin 2000/29/EY ja direktiivien 93/85/ETY, 98/57/EY ja 2007/33/EY pohjalta: 60 000 EUR;

                  —

                  tietotekniikka-alan keskitetylle tukiryhmälle, keskitettyyn isännöintiin ja keskitettyyn tietotekniikkalaitteistoon myönnettävä rahoitus: 60 000 EUR;

                  —

                  keskitetylle sähköisen viestinnän tiimille ja turvallisuuteen myönnettävä rahoitus: 65 000 EUR.

         Oikeusperusta

      Direktiivin 2000/29/EY 2 artiklan 1 kohdan i alakohta ja 21 artiklan 6 kohta
      Direktiivin 69/464/ETY 10 artikla
      Direktiivin 93/85/ETY 1 artiklan a kohta ja 2 artikla
      Direktiivin 98/57/EY 1 artiklan a kohta ja 2 artikla
      Direktiivin 2007/33/EY 1, 4 ja 8 artikla
      Asetuksen (EY) N:o 882/2004 66 artiklan 1 kohdan c alakohta ja 66 artiklan 2 kohta
      Asetuksen (EY) N:o 1107/2009 76 artiklan 1 kohdan a alakohta.

         Budjettikohta

      17 04 04 01 – Määrä: 1 010 000 EUR.

         Sopimusten alustava määrä ja luonne

      Sisäiset ajan ja resurssien suhteen täsmennetyt erityissopimukset sellaisten olemassa olevien puitesopimusten pohjalta, jotka tietotekniikan pääosasto on myöntänyt tarjouskilpailulla ESP-DESIS II.
      Erityissopimusten alustava määrä on kymmenen.

         Sopimusten alustava kohde (jos mahdollista)

      Tietotekniikkajärjestelmien kehittäminen ja ylläpito, mukaan luettuina projektinhallinta, laadunvalvonta, toiminta-analyysi, ohjelmasuunnittelu ja dokumentointi.

         Alustava aikataulu sopimusten käynnistämiseksi

      Sopimukset on määrä allekirjoittaa vuoden 2012 alkupuoliskon loppuun mennessä.

         Täytäntöönpano

      Pääosasto suoraan

         Erityissopimus

      Erityissopimukset sellaisten olemassa olevien puitesopimusten pohjalta, jotka tietotekniikan pääosasto on myöntänyt tarjouskilpailulla ESP-DESIS II, ja/tai puitesopimuksen SANCO/2010/A4/001 pohjalta.
      3.3   Tietotekniikkahanke viljelykasvilajien, vihanneslajien, viiniköynnöslajikkeiden ja hedelmäkasvilajikkeiden yleisten lajikeluetteloiden ja metsänviljelyaineiston tuotantoon hyväksyttyä perusaineistoa koskevan yhteisön luettelon toiminnan tueksi

      Yhteistä luetteloa koskevalla sovelluksella hallinnoidaan sellaisten viljelykasvilajien (direktiivi 2002/53/EY) ja vihanneslajien (direktiivi 2002/55/EY) luetteloita, joiden siementen kaupan pitämiseen ei kohdistu mitään rajoituksia Euroopan unionissa, Norjassa eikä Islannissa.
      Sovellusta kaavaillaan myös koskemaan viiniköynnöslajikkeiden luetteloa (direktiivi 68/193/ETY), metsänviljelyaineiston tuotantoon hyväksyttyä perusaineistoa koskevaa yhteisön luetteloa (direktiivi 1999/105/EY) ja hedelmäkasvilajikkeiden yleistä lajikeluetteloa (direktiivi 2008/90/EY).
      Komission on määrä hallinnoida näitä luetteloita, joihin jäsenvaltioilla on pääsy, ja jäsenvaltiot, komissio ja julkaisutoimisto voivat vaihtaa sähköisesti tietoja tietokannassa.
      Järjestelmän ylläpito varmistetaan vuonna 2012, ja tekniset toiminnot päivitetään, jotta järjestelmä saataisiin mukautettua sähköiseen julkaisemiseen liittyvään tuoreimpaan kehitykseen.

         Oikeusperusta

      Direktiivin 68/193/ETY 5 artiklan e kohta
      Direktiivin 2008/90/EY 7 artikla 6 kohta
      Direktiivin 1999/105/EY 11 artiklan 1 kohta
      Direktiivin 2002/53/EY 17 artiklan 1 kohta ja
      Direktiivin 2002/55/EY 17 artiklan 1 kohta.

         Budjettikohta

      17 04 04 01 – Määrä: 50 000 EUR.

         Sopimusten alustava määrä ja luonne

      Sisäiset ajan ja resurssien suhteen täsmennetyt erityissopimukset sellaisten olemassa olevien puitesopimusten pohjalta, jotka tietotekniikan pääosasto on myöntänyt tarjouskilpailulla ESP-DESIS II, ja/tai puitesopimuksen SANCO/2010/A4/001 pohjalta.
      Erityissopimusten alustava määrä on yksi.

         Sopimusten alustava kohde (jos mahdollista)

      Tietotekniikkajärjestelmien kehittäminen ja ylläpito, mukaan luettuina projektinhallinta, laadunvalvonta, toiminta-analyysi, ohjelmasuunnittelu ja dokumentointi.

         Alustava aikataulu sopimusten käynnistämiseksi

      Sopimus on määrä allekirjoittaa vuoden 2012 alkupuoliskon loppuun mennessä.

         Täytäntöönpano

      Pääosasto suoraan

         Erityissopimus

      Erityissopimukset sellaisten olemassa olevien puitesopimusten pohjalta, jotka tietotekniikan pääosasto on myöntänyt tarjouskilpailulla ESP-DESIS II.
      3.4   Torjunta-ainejäämiä koskeva tietokanta

      Asetuksessa (EY) N:o 396/2005 säädetään torjunta-ainejäämien enimmäismääristä annettua yhteisön lainsäädäntöä koskevan konsolidoidun tietokannan luomisesta ja ylläpidosta. Tällä toimella pyritään panemaan edellä mainitut säännökset täytäntöön pitämällä yllä ja parantamalla tietokantaa, johon jäsenvaltiot voivat syöttää tietoa ja joka mahdollistaa automaattisen sähköisen julkaisemisen, kun on luotu vientimuoto, jolla tiedot voidaan siirtää julkaisutoimistolle.

         Oikeusperusta

      Asetuksen (EY) N:o 396/2005 36 artiklan 1 kohdan a alakohta.

         Budjettikohta

      17 04 04 01 – Määrä: 120 000 EUR.

         Sopimusten alustava määrä ja luonne

      Sisäiset ajan ja resurssien suhteen täsmennetyt erityissopimukset sellaisten olemassa olevien puitesopimusten pohjalta, jotka tietotekniikan pääosasto on myöntänyt tarjouskilpailulla ESP-DESIS II, ja/tai puitesopimuksen SANCO/2010/A4/001 pohjalta.
      Erityissopimusten alustava määrä on yksi.

         Sopimusten alustava kohde (jos mahdollista)

      Tietotekniikkajärjestelmien kehittäminen ja ylläpito, mukaan luettuina projektinhallinta, laadunvalvonta, toiminta-analyysi, ohjelmasuunnittelu ja dokumentointi.

         Alustava aikataulu sopimusten käynnistämiseksi

      Sopimus on määrä allekirjoittaa vuoden 2012 alkupuoliskon loppuun mennessä.

         Täytäntöönpano

      Pääosasto suoraan

         Erityissopimus

      Erityissopimukset sellaisten olemassa olevien puitesopimusten pohjalta, jotka tietotekniikan pääosasto on myöntänyt tarjouskilpailulla ESP-DESIS II, ja/tai puitesopimuksen SANCO/2010/A4/001 pohjalta.
      3.5   Tietotekniikkahankkeet asetuksen (EY) N:o 882/2004, neuvoston direktiivin 96/23/EY, asetuksen (EY) N:o 999/2001 ja asetuksen (EY) N:o 1333/2008 täytäntöönpanon tueksi

      Tästä budjettikohdasta rahoitettaviin toimiin kuuluvat sellaisten tietoteknisten välineiden ja työkalujen luominen ja ylläpito, joilla pyritään varmistamaan lukuisien sellaisten uusien vaatimusten täytäntöönpano, joita sovelletaan jäsenvaltioiden ja komission rehu- ja elintarvikelainsäädännön alalla harjoittaman virallisen valvonnan suorittamiseen, ja/tai täyttämään elintarvike- ja rehuvalvonnan alalla oikeusperustan nojalla esiin tulleet erityistarpeet tai velvoitteet.
      Toimien tarkoituksena on entisestään parantaa ja lisätä tietokantojen kapasiteettia kerätä kansallisiin valvontasuunnitelmiin ja virallisen valvonnan tuloksiin liittyviä tietoja, jotta komissio voi tarkastaa niiden vaatimustenmukaisuuden ja seurata kehitystä ajan mittaan. Lisäksi on tarkoitus kehittää sähköisiä järjestelmiä tietojen keräämiseksi jäsenvaltioilta ja/tai komissiolta kansallisista valvontasuunnitelmista ja virallisen valvonnan tuloksista.
      Näitä toimia ovat seuraavat:

                  —

                  naudan spongiformisen enkefalopatian epidemiologiseen seurantaan (asetuksen (EY) N:o 999/2001 6 artiklan 4 kohta), elintarvikelisäaineiden yhtenäiseen hyväksymismenettelyyn (asetus (EY) N:o 1333/2008) ja jäämien seurantasuunnitelmiin (direktiivin 96/23/EY 8 artikla) liittyvien tietokantojen toteuttaminen, käyttäminen ja ylläpito ja tämän seurannan kvantitatiiviset tulokset (eli raportointi): 150 000 EUR;

                  —

                  tietotekniikkajärjestelmän jatkokehittely ja sellaisen tähän tarkoitukseen tarkoitetun infrastruktuurin ylläpito ja kehittäminen, jonka avulla voidaan jakaa, validoida ja seurata komission keräämiä tietoja rehu- ja elintarvikelainsäädännön täytäntöönpanosta jäsenvaltioissa ja kolmansissa maissa, mukaan luettuna elintarvike- ja eläinlääkintätoimiston keräämät tiedot. Tämän tietoteknisen välineen avulla olisi voitava laatia ”maaprofiileja”, jotka helpottavat toimivaltaisten viranomaisten toimittamien valvontasuunnitelmien arviointia: 122 000 EUR;

                  —

                  täydellisen ja suojatun järjestelmän toteuttaminen ja ylläpito asetuksen (EY) N:o 882/2004 mukaisten unionin tarkastusten hallinnoimista ja suunnittelua varten, toiminnan tarkastamista koskevien raporttien ja niihin liittyvien asiakirjojen hallinnointia ja säilytystä varten sekä tarkastuksista aiheutuvien suositusten jatkotoimia varten: 220 000 EUR;

                  —

                  tietotekniikkajärjestelmien turvallisuuden parantamiseen, keskitetylle tukiryhmälle ja kaikkien edellä mainittuihin toimiin liittyvien järjestelmien täytäntöönpanemiseksi tarvittavaan keskitettyyn tietotekniikkalaitteistoon myönnettävä rahoitus: 195 000 EUR.

         Oikeusperusta

      Direktiivin 96/23/EY 8 artikla
      Asetuksen (EY) N:o 999/2001 6 artiklan 4 kohta
      Asetuksen (EY) N:o 1333/2008 10 artikla
      Asetuksen (EY) N:o 882/2004 66 artiklan 1 kohdan c alakohta ja 66 artiklan 2 kohta.

         Budjettikohta

      17 04 07 01 – Määrä: 687 000 EUR.

         Sopimusten alustava määrä ja luonne

      Sisäiset ajan ja resurssien suhteen täsmennetyt erityissopimukset sellaisten olemassa olevien puitesopimusten pohjalta, jotka tietotekniikan pääosasto on myöntänyt tarjouskilpailulla ESP-DESIS II tai ITSS II, ja/tai puitesopimuksen SANCO/2010/A4/001 pohjalta.
      Erityissopimusten alustava määrä on seitsemän.

         Sopimusten alustava kohde (jos mahdollista)

      Tietotekniikkajärjestelmien kehittäminen ja ylläpito, mukaan luettuina projektinhallinta, laadunvalvonta, toiminta-analyysi, ohjelmasuunnittelu ja dokumentointi.

         Alustava aikataulu sopimusten käynnistämiseksi

      Sopimukset on määrä allekirjoittaa vuoden 2012 alkupuoliskon loppuun mennessä.

         Täytäntöönpano

      Pääosasto suoraan

         Erityissopimus

      Erityissopimukset sellaisten olemassa olevien puitesopimusten pohjalta, jotka tietotekniikan pääosasto on myöntänyt tarjouskilpailulla ESP-DESIS II tai ITSS II, ja/tai puitesopimuksen SANCO/2010/A4/001 pohjalta.
      3.6   Eläintautien ilmoitusjärjestelmä (ADNS)

      Näistä määrärahoista rahoitettavalla toimella pyritään saamaan eläintautien ilmoitusjärjestelmä valmiiksi ja pitämään sitä yllä.
      Suunnitellut toimet:

                  —

                  ADNS:n kehittämiseen ja ylläpitoon myönnettävä rahoitus: 150 000 EUR;

                  —

                  jatkokehittely tautipesäkkeitä kuvaavien karttojen, selailtavissa olevien karttojen ja sähköisesti muokattavissa olevien karttojen toimivuuden ja tietojen laadun parantamiseksi: 100 000 EUR;

                  —

                  isännöintipalvelut sovelluksen saatavuuden varmistamiseksi: 78 000 EUR;

                  —

                  tietotekniikkajärjestelmien turvallisuuden parantamiseen, keskitetylle tukiryhmälle, keskitettyyn isännöintiin sekä julkisesti saatavilla olevien sovellusten käyttämiseen ja hallinnointiin tarvittavaan keskitettyyn tietotekniikkalaitteistoon myönnettävä rahoitus: 255 000 EUR.

         Oikeusperusta

      Neuvoston päätöksen 2009/470/EY 35 ja 36 artikla.

         Budjettikohta

      17 04 02 01 – Määrä: 583 000 EUR.

         Sopimusten alustava määrä ja luonne

      Sisäiset ajan ja resurssien suhteen täsmennetyt erityissopimukset sellaisten olemassa olevien puitesopimusten pohjalta, jotka tietotekniikan pääosasto on myöntänyt tarjouskilpailulla ESP-DESIS II, ja/tai puitesopimuksen SANCO/2010/A4/001 pohjalta.
      Erityissopimusten alustava määrä on neljä.

         Sopimusten alustava kohde (jos mahdollista)

      Tietotekniikkajärjestelmien kehittäminen ja ylläpito, mukaan luettuina projektinhallinta, laadunvalvonta, toiminta-analyysi, ohjelmasuunnittelu ja dokumentointi.

         Alustava aikataulu sopimusten käynnistämiseksi

      Sopimukset on määrä allekirjoittaa vuoden 2012 alkupuoliskon loppuun mennessä.

         Täytäntöönpano

      Pääosasto suoraan

         Erityissopimus

      Erityissopimukset sellaisten olemassa olevien puitesopimusten pohjalta, jotka tietotekniikan pääosasto on myöntänyt tarjouskilpailulla ESP-DESIS II, ja/tai puitesopimuksen SANCO/2010/A4/001 pohjalta.
      3.7   Eläintautien tietojärjestelmä (ADIS)

      Näistä määrärahoista rahoitettavalla toimella pyritään kehittämään rajapinta ja toteuttamaan eläintautien tietojärjestelmä.
      Suunniteltu toimi:

                  —

                  tietotekniikkajärjestelmien turvallisuuden parantamiseen, keskitetylle tukiryhmälle, keskitettyyn isännöintiin sekä julkisesti saatavilla olevien sovellusten käyttämiseen ja hallinnointiin tarvittavaan keskitettyyn tietotekniikkalaitteistoon myönnettävä rahoitus: 75 000 EUR.

         Oikeusperusta

      Neuvoston päätöksen 2009/470/EY 35 ja 36 artikla.

         Budjettikohta

      17 04 02 01 – Määrä: 75 000 EUR.

         Sopimusten alustava määrä ja luonne

      Sisäiset ajan ja resurssien suhteen täsmennetyt erityissopimukset sellaisten olemassa olevien puitesopimusten pohjalta, jotka tietotekniikan pääosasto on myöntänyt tarjouskilpailulla ESP-DESIS II, ja/tai puitesopimuksen SANCO/2010/A4/001 pohjalta.
      Erityissopimusten alustava määrä on yksi.

         Sopimusten alustava kohde (jos mahdollista)

      Tietotekniikkajärjestelmien kehittäminen ja ylläpito, mukaan luettuina projektinhallinta, laadunvalvonta, toiminta-analyysi, ohjelmasuunnittelu ja dokumentointi.

         Alustava aikataulu sopimusten käynnistämiseksi

      Sopimukset on määrä allekirjoittaa vuoden 2012 alkupuoliskon loppuun mennessä.

         Täytäntöönpano

      Pääosasto suoraan

         Erityissopimus

      Erityissopimukset sellaisten olemassa olevien puitesopimusten pohjalta, jotka tietotekniikan pääosasto on myöntänyt tarjouskilpailulla ESP-DESIS II, ja/tai puitesopimuksen SANCO/2010/A4/001 pohjalta.
      3.8   Traces-järjestelmä (Trade Control and Expert System)

      Näistä määrärahoista rahoitettavalla toimella pyritään parantamaan, pitämään yllä ja tukemaan Traces-järjestelmää ja asettamaan se saataville.
      Suunnitellut toimet:

                  —

                  2 380 000 EUR yhdennetyn eläinlääkinnällisen Traces-tietojärjestelmän isännöimiseen, hallinnointiin ja ylläpitoon, Traces-käyttäjien logistiseen tukeen, keskuspalvelujen, tiedottamisen, verkkosivuston ja tietoturvan tukemiseen ja ohjelmistolisenssien ostamiseen (ylläpito ja tuki), sähköisen allekirjoituksen ja sovelluksen isännöimisen rahoittamiseen

                  —

                  80 000 EUR nautaeläinten tunnistustietojen vaihtojärjestelmän tukemiseen.

         Oikeusperusta

      Neuvoston päätöksen 2009/470/EY 36 artiklan 2 kohta.

         Budjettikohta

      17 04 02 01 – Määrä: 2 460 000 EUR.

         Sopimusten alustava määrä ja luonne

      Sisäiset ajan ja resurssien suhteen täsmennetyt erityissopimukset sellaisten olemassa olevien puitesopimusten pohjalta, jotka tietotekniikan pääosasto on myöntänyt tarjouskilpailulla ESP-DESIS II, ja/tai puitesopimuksen SANCO/2010/A4/001 pohjalta.
      Erityissopimusten alustava määrä on 15.
      Yksi yhteisymmärryspöytäkirja tietotekniikan pääosaston kanssa isännöinnistä.

         Sopimusten alustava kohde (jos mahdollista)

      Tietotekniikkajärjestelmien kehittäminen ja ylläpito, mukaan luettuina projektinhallinta, laadunvalvonta, toiminta-analyysi, ohjelmasuunnittelu ja dokumentointi.

         Alustava aikataulu sopimusten käynnistämiseksi

      Sopimukset on määrä allekirjoittaa vuoden 2012 alkupuoliskon loppuun mennessä.

         Täytäntöönpano

      Pääosasto suoraan

         Erityissopimus

      Erityissopimukset sellaisten olemassa olevien puitesopimusten pohjalta, jotka tietotekniikan pääosasto on myöntänyt tarjouskilpailulla ESP-DESIS II, ja/tai puitesopimuksen SANCO/2010/A4/001 pohjalta.
      3.9   Tiedonkeruu hävittämis- ja torjuntaohjelmia varten

      Suunnitellut toimet:

                  —

                  136 000 EUR sellaisen tiedon keräämistä ja käsittelyä varten, joka liittyy hävittämis-/seurantaohjelmia koskeviin hakemuksiin ja kertomuksiin sekä hyväksyttyihin ohjelmiin liittyviin maksupyyntöihin päätöksen 2009/470/EY 27 artiklan mukaisesti.

         Oikeusperusta

      Neuvoston päätöksen 2009/470/EY 27 artikla.

         Budjettikohta

      17 04 02 01 – Määrä: 136 000 EUR.

         Sopimusten alustava määrä ja luonne

      Sisäiset ajan ja resurssien suhteen täsmennetyt erityissopimukset sellaisten olemassa olevien puitesopimusten pohjalta, jotka tietotekniikan pääosasto on myöntänyt tarjouskilpailulla ESP-DESIS II, ja/tai puitesopimuksen SANCO/2010/A4/001 pohjalta.
      Erityissopimusten alustava määrä on kaksi.

         Sopimusten alustava kohde (jos mahdollista)

      Tietotekniikkajärjestelmien kehittäminen ja ylläpito, mukaan luettuina projektinhallinta, laadunvalvonta, toiminta-analyysi, ohjelmasuunnittelu ja dokumentointi.

         Alustava aikataulu sopimusten käynnistämiseksi

      Sopimus on määrä allekirjoittaa vuoden 2012 alkupuoliskon loppuun mennessä.

         Täytäntöönpano

      Pääosasto suoraan

         Erityissopimus

      Erityissopimukset sellaisten olemassa olevien puitesopimusten pohjalta, jotka tietotekniikan pääosasto on myöntänyt tarjouskilpailulla ESP-DESIS II, ja/tai puitesopimuksen SANCO/2010/A4/001 pohjalta.
      4.   YHTEENVETO

                  N:o

                  Nimi

                  Budjettikohta

                  Sopimusten arvioitu lukumäärä

                  Oikeusperusta

                  Määrä euroina

                  1.

                  Eläintautitietojärjestelmän kehittämiseen ja toteuttamiseen osallistuminen

                  17 04 02 01

                  1

                  Päätöksen 2009/470/EY 35 artiklan 2 kohta

                  455 000

                  2.

                  Tietotekniikkahanke elintarvikkeita ja rehuja koskevan nopean hälytysjärjestelmän (RASFF) ja elintarvikelisäaineiden, aromiaineiden, elintarvikkeiden kanssa kosketuksiin joutuvien materiaalien, muuntogeenisten organismien ja uuselintarvikkeiden rekisterien toiminnan tueksi

                  17 04 02 01

                  13

                  Asetukset (EY) N:o 178/2002, (EY) N:o 1924/2006, (EY) N:o 1829/2003 ja (EY) N:o 1334/2008, direktiivi 2001/18/EY ja asetus (EY) N:o 258/97

                  1 280 000

                  3.

                  Tietotekniikkahankkeet kasvinsuojelutoimien (EUROPHYT) täytäntöönpanon tueksi

                  17 04 04 01

                  10

                  Direktiivit 2000/29/EY, 69/464/ETY, 93/85/ETY, 98/57/EY ja 2007/33/EY ja asetukset (EY) N:o 882/2004 ja (EY) N:o 1107/2009

                  1 010 000

                  4.

                  Tietotekniikkahanke viljelykasvilajien, vihanneslajien, viiniköynnöslajikkeiden ja hedelmäkasvilajikkeiden yleisten lajikeluetteloiden ja metsänviljelyaineiston tuotantoon hyväksyttyä perusaineistoa koskevan yhteisön luettelon toiminnan tueksi

                  17 04 04 01

                  1

                  Direktiivit 68/193/ETY, 2008/90/EY, 1999/105/EY, 2002/53/EY ja 2002/55/EY

                  50 000

                  5.

                  Torjunta-ainejäämiä koskeva tietokanta

                  17 04 04 01

                  1

                  Asetus (EY) N:o 396/2005

                  120 000

                  6.

                  Tietotekniikkahankkeet asetuksen (EY) N:o 882/2004, neuvoston direktiivin 96/23/EY, asetuksen (EY) N:o 999/2001 ja asetuksen (EY) N:o 1333/2008 täytäntöönpanon tueksi

                  17 04 07 01

                  7

                  Asetus (EY) N:o 882/2004, neuvoston direktiivi 96/23/EY, asetukset (EY) N:o 999/2001 ja (EY) N:o 1333/2008

                  687 000

                  7.

                  Eläintautien ilmoitusjärjestelmä (ADNS)

                  17 04 02 01

                  4

                  Neuvoston päätöksen 2009/470/EY 35 artiklan 2 kohta

                  583 000

                  8.

                  ADIS

                  17 04 02 01

                  1

                  Neuvoston päätöksen 2009/470/EY 35 artiklan 2 kohta

                  75 000

                  9.

                  Traces-järjestelmä (Trade Control and Expert System)

                  17 04 02 01

                  15

                  Neuvoston päätöksen 2009/470/EY 36 artiklan 2 kohta

                  2 460 000

                  10.

                  Eläinten terveyttä koskevat tutkimukset

                  17 04 02 01

                  2

                  Neuvoston päätöksen 2009/470/EY 27 artikla.

                  136 000

                  YHTEENSÄ

                  55

                  6 856 000


               24.11.2016

               FI

               Euroopan unionin virallinen lehti

               C 436/47

         P7_TA(2013)0456
   Toimielinten sopimus talousarviota koskevasta kurinalaisuudesta, talousarvioyhteistyöstä ja moitteettomasta varainhoidosta
   Euroopan parlamentin päätös 19. marraskuuta 2013 talousarviota koskevaa kurinalaisuutta, talousarvioyhteistyötä ja moitteetonta varainhoitoa koskevan Euroopan parlamentin, neuvoston ja komission välisen toimielinten sopimuksen tekemisestä (2011/2152(ACI))
   (2016/C 436/10)

      Euroopan parlamentti, joka

               —

               ottaa huomioon luonnoksen Euroopan parlamentin, neuvoston ja komission väliseksi toimielinten sopimukseksi talousarviota koskevasta kurinalaisuudesta, budjettiyhteistyöstä ja moitteettomasta varainhoidosta,

               —

               ottaa huomioon Euroopan unionin toiminnasta tehdyn sopimuksen (SEUT) 310, 311, 312 ja 323 artiklan,

               —

               ottaa huomioon 23. lokakuuta 2012 antamansa päätöslauselman myönteisen tuloksen saavuttamisesta vuosien 2014–2020 monivuotista rahoituskehystä koskevassa hyväksyntämenettelyssä (1),

               —

               ottaa huomioon 8. helmikuuta 2013 annetut Eurooppa-neuvoston päätelmät,

               —

               ottaa huomioon 13. maaliskuuta 2013 antamansa päätöslauselman Eurooppa-neuvoston 7.–8. helmikuuta 2013 2013 antamista monivuotista rahoituskehystä koskevista päätelmistä (2),

               —

               ottaa huomioon 28. kesäkuuta 2013 annetut Eurooppa-neuvoston päätelmät,

               —

               ottaa huomioon 3. heinäkuuta 2013 antamansa päätöslauselman vuosien 2014–2020 monivuotista rahoituskehystä koskevasta poliittisesta sopimuksesta (3),

               —

               ottaa huomioon työjärjestyksen 127 artiklan 1 kohdan,

               —

               ottaa huomioon perussopimus-, työjärjestys- ja toimielinasioiden valiokunnan mietinnön ja budjettivaliokunnan lausunnon (A7-0337/2013),

               A.

               ottaa huomioon, että Euroopan parlamentti, neuvostoa edustanut puheenjohtajavaltio Irlanti ja komissio pääsivät 27. kesäkuuta 2013 korkeimmalla poliittisella tasolla sopimukseen vuosien 2014–2020 monivuotisesta rahoituskehyksestä ja uudesta toimielinten välisestä sopimuksesta;

               B.

               ottaa huomioon, että Lissabonin sopimuksen jälkeisiä monivuotista rahoituskehystä koskevia uusia määräyksiä, joilla vahvistetaan etenkin parlamentin asemaa ja lisätään sen oikeuksia, sovellettiin nyt ensimmäisen kerran;

               C.

               toteaa, että monivuotisen rahoituskehyksen yhteydessä on aiheellista hyväksyä toimielinten välinen sopimus, jonka tarkoituksena on toteuttaa talousarviota koskevaa kurinalaisuutta sekä parantaa vuotuista talousarviomenettelyä ja toimielinten talousarvioyhteistyötä;

               1.

               hyväksyy poliittisen sopimuksen vuosien 2014–2020 monivuotisesta rahoituskehyksestä ja uudesta toimielinten välisestä sopimuksesta; aikoo seuraavien talousarviomenettelyjen aikana ottaa täyden hyödyn uusista perustetuista välineistä erityisesti joustavuuden osalta;

               2.

               korostaa, että pitkä ja työläs neuvotteluprosessi sekä neuvostossa että toimielinten välillä ja sen perusteella tehty sopimus eivät merkitse, että olisi sovellettu täysipainoisesti Lissabonin sopimuksessa käyttöön otettuja monivuotista rahoituskehystä koskevia uusia määräyksiä, etenkään niitä, joilla vahvistetaan parlamentin asemaa ja lisätään sen oikeuksia;

               3.

               kyseenalaistaa neuvoston soveltaman neuvottelustrategian, sillä sen neuvottelijoita sitoivat Eurooppa-neuvoston 8. helmikuuta 2013 antamat päätelmät, jotka koskivat tavanomaisen lainsäätämisjärjestyksen mukaisia kysymyksiä, kuten yksityiskohtaisia kohdentamisperusteita, kokonaismäärärahoja ohjelmittain tai edunsaajittain jaoteltuna ja harkinnanvaraisesti kohdennettavia määrärahoja, joilla mukautetaan unionin talousarviosta jäsenvaltioille maksettavien palautusten määrää, ja katsoo, että tämä esti lainsäädäntövallan käyttäjiä käymästä asianmukaisia neuvotteluja;

               4.

               pitää lisäksi valitettavana, että viime vuosien lukuisat yhteydenotot ja kokoukset parlamentin valtuuskunnan ja neuvoston peräkkäisten puheenjohtajavaltioiden kanssa eivät vaikuttaneet neuvottelujen henkeen, aikatauluun tai sisältöön tai neuvoston kantaan eivätkä etenkään tarpeeseen erottaa monivuotisessa rahoituskehyssopimuksessa toisistaan lainsäädäntö- ja talousarvionäkökohdat;

               5.

               toteaa, että SEUT-sopimuksen 312 artiklan 5 kohdan mukaisesti tulevaisuudessa olisi määriteltävä vaihtoehtoisia menettelyjä, joilla helpotetaan monivuotisen rahoituskehyksen vahvistamista ja varmistetaan, että SEUT-sopimuksessa parlamentille osoitettua lainsäädäntö- ja budjettivaltaa kunnioitetaan täysin ja että neuvosto todella neuvottelee mahdollisista monivuotiseen rahoituskehykseen liittyvistä oikeusperustan osista myös ohjelmien osalta ja että Eurooppa-neuvosto vetäytyy lainsäätäjän roolista SEUT-sopimuksen mukaisesti;

               6.

               pyytää budjettivaliokuntaa yhdessä perussopimus-, työjärjestys- ja toimielinasioiden valiokunnan kanssa tekemään tarvittavat päätelmät ja tekemään hyvissä ajoin ennen vuonna 2016 toteutettavaa vaalienjälkeistä tarkistamista uusia ehdotuksia monivuotista rahoituskehystä koskevien neuvotteluiden säännöistä koko talousarviomenettelyn demokraattisuuden ja avoimuuden takaamiseksi;

               7.

               hyväksyy liitteenä olevan sopimuksen tekemisen;

               8.

               kehottaa puhemiestä allekirjoittamaan sopimuksen neuvoston puheenjohtajan ja komission puheenjohtajan kanssa ja huolehtimaan sen julkaisemisesta Euroopan unionin virallisessa lehdessä;

               9.

               kehottaa puhemiestä välittämään tämän päätöksen liitteineen tiedoksi neuvostolle ja komissiolle.

      (1)  Hyväksytyt tekstit, P7_TA(2012)0360.

      (2)  Hyväksytyt tekstit, P7_TA(2013)0078.

      (3)  Hyväksytyt tekstit, P7_TA(2013)0304.

      LIITE

         Euroopan parlamentin, neuvoston ja komission välinen toimielinten sopimus talousarviota koskevasta kurinalaisuudesta, talousarvioyhteistyöstä ja moitteettomasta varainhoidosta

         (Liitettä ei esitetä tässä, koska se vastaa toimielinten välistä sopimusta sellaisena kuin se on julkaistuna virallisessa lehdessä EUVL C 373, 20.12.2013, s. 1.)


Avis juridique important

|

32003D0476

2003/476/EY: Neuvoston päätös, tehty 18 päivänä kesäkuuta 2003, talous- ja rahoituskomitean perussäännön tarkistamisesta

Virallinen lehti nro L 158 , 27/06/2003 s. 0058 - 0060

Neuvoston päätös,tehty 18 päivänä kesäkuuta 2003,talous- ja rahoituskomitean perussäännön tarkistamisesta(2003/476/EY)EUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen ja erityisesti sen 209 artiklan,ottaa huomioon komission lausunnon,(1)sekä katsoo seuraavaa:(1) Talous- ja rahoituskomitea perustettiin Euroopan yhteisön perustamissopimuksen 114 artiklan 2 kohdan mukaisesti 1 päivänä tammikuuta 1999.(2) Neuvosto teki 21 päivänä joulukuuta 1998 päätöksen 1998/743/EY(2) talous- ja rahoituskomitean kokoonpanosta.(3) Neuvosto teki 31 päivänä joulukuuta 1998 päätöksen 1999/8/EY(3) talous- ja rahoituskomitean perussäännöstä. Tämä perussääntö on tähän asti mahdollistanut komitean asianmukaisen toiminnan.(4) Valtion- tai hallitusten päämiesten Kööpenhaminan Eurooppa-neuvostossa joulukuussa 2002 tekemän päätöksen seurauksena kymmenen uutta jäsenvaltiota allekirjoitti 16 päivänä huhtikuuta 2003 sopimuksen liittymisestä Euroopan unioniin, ja niiden odotetaan liittyvän unioniin 1 päivänä toukokuuta 2004.(5) Talous- ja rahoituskomitean työskentelyn olisi jatkuttava tehokkaana laajentumisen jälkeen.(6) On tärkeää säilyttää komitean tehokkuuteen myötävaikuttaneet tekijät.(7) Tämä edellyttää komitean työskentelymenetelmien mukauttamista.(8) Tämä mukauttaminen vaikuttaa keskuspankkien jäsenten osallistumiseen. On tärkeää säilyttää heidän asiantuntemuksensa ja analyyttinen näkemyksensä sekä sitouttaa heidät asioihin, joista he ovat vastuussa.(9) Talous- ja rahoituskomitean perussääntöä olisi näin ollen tarkistettava,ON PÄÄTTÄNYT SEURAAVAA:1 artiklaKorvataan päätöksen 1999/8/EY liitteenä oleva talous- ja rahoituskomitean perussääntö oheisessa liitteessä olevalla tekstillä.2 artiklaTämä päätös julkaistaan Euroopan unionin virallisessa lehdessä.Se tulee voimaan 1 päivänä heinäkuuta 2003.Tehty Luxemburgissa 18 päivänä kesäkuuta 2003.Neuvoston puolestaPuheenjohtajaG. Drys(1) Lausunto annettu 21. toukokuuta 2003 (ei vielä julkaistu virallisessa lehdessä).(2) EYVL L 358, 31.12.1998, s. 109.(3) EYVL L 5, 9.1.1999, s. 71.LIITE"LIITETALOUS- JA RAHOITUSKOMITEAN PERUSSÄÄNTÖ1 artiklaTalous- ja rahoituskomitea, jäljempänä "komitea", suorittaa tehtävät, jotka on esitetty Euroopan yhteisön perustamissopimuksen 114 artiklan 2 ja 4 kohdassa.2 artiklaKomitea voi muun muassa:- olla kuultavana menettelyssä, joka johtaa talous- ja rahaliiton kolmannen vaiheen valuuttakurssimekanismia koskeviin päätöksiin,- valmistella neuvoston selvitykset euron valuuttakurssin kehityksestä, sanotun kuitenkaan rajoittamatta perustamissopimuksen 207 artiklan soveltamista,- toimia puitteina, joissa neuvoston ja Euroopan keskuspankin (EKP) välistä vuoropuhelua voidaan valmistella ja jatkaa ministeriöiden, kansallisten keskuspankkien, komission ja EKP:n johtavien virkamiesten tasolla.3 artiklaKomitean jäsenten ja varajäsenten on hoidettava tehtäviään yhteisön yleisen edun mukaisesti.4 artiklaKomitea kokoontuu kahdessa kokoonpanossa: joko kansallisista hallintoviranomaisista, kansallisista keskuspankeista, komissiosta ja EKP:sta valituista jäsenistä tai kansallisten hallintoviranomaisten, komission ja EKP:n jäsenistä koostuvana. Komitea tarkastelee täydessä kokoonpanossaan säännöllisesti niiden asioiden luetteloa, joiden käsittelyyn kansallisten keskuspankkien jäsenten odotetaan kokouksissa osallistuvan.5 artiklaJos lausunnoista, kertomuksista tai tiedonannoista pyydetään äänestystä, ne hyväksytään jäsenten enemmistöllä. Kullakin komitean jäsenellä on yksi ääni. Jos neuvo tai lausunto annetaan sellaisista kysymyksistä, joista neuvosto voi myöhemmin tehdä päätöksen, keskuspankkien jäsenet, kun he ovat läsnä, sekä komissio voivat osallistua täysimääräisesti keskusteluun mutta eivät äänestykseen. Komitea ilmoittaa myös vähemmistöön jääneet tai eriävät näkemykset, joita keskustelun aikana esitetään.6 artiklaKomitea valitsee jäsentensä keskuudesta jäsentensä enemmistöllä puheenjohtajan kahden vuoden toimikaudeksi. Tämä kahden vuoden toimikausi voidaan uudistaa. Puheenjohtaja valitaan niiden jäsenten keskuudesta, jotka ovat kansallisten hallintoviranomaisten johtavia virkamiehiä. Puheenjohtaja siirtää äänioikeutensa varajäsenelleen.7 artiklaPuheenjohtajan ollessa estynyt hoitamasta tehtäviään hänen tilallaan toimii komitean varapuheenjohtaja, joka valitaan samojen sääntöjen mukaisesti.8 artiklaVarajäsenet voivat osallistua komitean kokouksiin, jollei komitea toisin päätä. Varajäsenet eivät saa äänestää. He eivät saa osallistua keskusteluun, ellei komitea toisin päätä.Jäsen, joka ei voi osallistua komitean johonkin kokoukseen, voi siirtää tehtävänsä jollekin varajäsenistä. Hän voi siirtää ne myös toiselle jäsenelle. Puheenjohtajalle ja sihteerille olisi ilmoitettava tästä kirjallisesti ennen kokousta. Poikkeuksellisten olosuhteiden vallitessa puheenjohtaja voi hyväksyä vaihtoehtoiset järjestelyt.9 artiklaKomitea voi antaa erityiskysymysten tutkimisen varajäsentensä, alakomiteoiden tai työryhmien tehtäväksi. Tällöin puheenjohtajan tehtävää hoitaa komitean nimeämä komitean jäsen tai varajäsen. Komitean jäsenet, varajäsenet ja alakomiteat tai työryhmät voivat pyytää apua asiantuntijoilta.10 artiklaPuheenjohtaja kutsuu komitean koolle joko omasta aloitteestaan tai neuvoston, komission tai vähintään neljän komitean jäsenen pyynnöstä.11 artiklaPuheenjohtaja edustaa pääsääntöisesti komiteaa. Komitea voi myös valtuuttaa puheenjohtajan raportoimaan keskusteluista sekä esittämään suullisia huomioita komitean valmistelemista lausunnoista ja tiedonannoista. Puheenjohtaja on vastuussa komitean suhteista Euroopan parlamenttiin.12 artiklaKomitean kokoukset ovat luottamuksellisia. Samaa sääntöä sovelletaan sen varajäsenten, alakomiteoiden tai työryhmien kokouksiin.13 artiklaKomiteaa avustaa sihteeristö, jota johtaa sihteeri. Komissio antaa komitean käyttöön sihteerin ja sihteeristöön tarvittavan henkilökunnan. Komissio nimittää sihteerin komiteaa kuultuaan. Sihteerin ja tämän henkilökunnan on noudatettava komitean antamia ohjeita täyttäessään heille komiteassa kuuluvia tehtäviä.Komitean menot sisällytetään komission menoarvioon.14 artiklaKomitea vahvistaa työjärjestyksensä."


Avis juridique important

|

31990D0170

90/170/ETY: Neuvoston päätös, tehty 2 päivänä huhtikuuta 1990, vaarallisten jätteiden maan rajan ylittäviä siirtoja koskevan OECD:n päätöksen ja suosituksen Euroopan talousyhteisön hyväksynnästä

Virallinen lehti nro L 092 , 07/04/1990 s. 0052 - 0053 Suomenk. erityispainos Alue 15 Nide 9 s. 0195  Ruotsink. erityispainos Alue 15 Nide 9 s. 0195

NEUVOSTON PÄÄTÖS,tehty 2 päivänä huhtikuuta 1990,vaarallisten jätteiden maan rajan ylittäviä siirtoja koskevan OECD:n päätöksen ja suosituksen Euroopan talousyhteisön hyväksynnästä (90/170/ETY) EUROOPAN YHTEISÖJEN NEUVOSTO, jokaottaa huomioon Euroopan talousyhteisön perustamissopimuksen ja erityisesti sen 130 s artiklan,ottaa huomioon komission ehdotuksen,ottaa huomioon Euroopan parlamentin lausunnon(1),ottaa huomioon talous- ja sosiaalikomitean lausunnon(2),sekä katsoo, ettätaloudellisen yhteistyön ja kehityksen järjestön (OECD) ympäristökomitea on toimittanut OECD:n neuvostolle luonnoksen päätökseksi ja suositukseksi, jossa suositellaan erityisesti tiettyjen OECD:n jäsenmaiden ja yhteisön 22 päivänä maaliskuuta 1989 allekirjoittaman vaarallisten jätteiden maan rajan ylittävien siirtojen ja käsittelyn valvontaa koskevan Baselin yleissopimuksen nopeaa ratifiointia ja soveltamista,tämän päätöksen ja suosituksen tarkoituksena on erityisesti velvoittaa jäsenmaat voimistamaan vaarallisten jätteiden maan rajan ylittävien siirtojen valvontaa,osa Baselin yleissopimuksen ja mainitun päätöksen ja suosituksen soveltamisalasta kuuluu yhteisön toimivaltaan, jaolisi suotavaa, että yhteisö voisi hyväksyä mainitun päätöksen ja suosituksen OECD:n neuvoston seuraavan kokouksen yhteydessä,ON PÄÄTTÄNYT SEURAAVAA:Ainoa artikla Hyväksytään Euroopan talousyhteisön puolesta sen toimivaltaan kuuluvien kysymysten osalta OECD:n neuvoston vaarallisten jätteiden maan rajan ylittävien siirtojen valvontaa koskeva päätös ja suositus.Päätöksen ja suosituksen teksti on liitetty tähän päätökseen.Tehty Luxemburgissa 2 päivänä huhtikuuta 1990.Neuvoston puolestaPuheenjohtajaG. COLLINS(1) EYVL N:o C 68, 19.3.1990(2) Lausunto annettu 28 päivänä helmikuuta 1990LIITE LUONNOS VAARALLISTEN JÄTTEIDEN MAAN RAJAN YLITTÄVIEN SIIRTOJEN VALVONTAA KOSKEVAKSI PÄÄTÖKSEKSI JA SUOSITUKSEKSI NEUVOSTO, jokaottaa huomioon Taloudellisen yhteistyön ja kehityksen järjestöä (OECD) koskevan 14 päivänä joulukuuta 1960 tehdyn yleissopimuksen 5 a ja 5 b artiklan,ottaa huomioon vaarallisten jätteiden maan rajan ylittävistä siirroista 1 päivänä helmikuuta 1984 tehdyn neuvoston päätöksen ja suosituksen [C(83) 180 lopullinen],ottaa huomioon vaarallisten jätteiden viennistä OECD:n alueelta 5 päivänä kesäkuuta 1986 tehdyn neuvoston päätöksen ja suosituksen [C(86) 64 lopullinen],ottaa huomioon vaarallisten jätteiden maan rajan ylittävistä siirroista 27 päivänä toukokuuta 1988 tehdyn neuvoston päätöksen [C(88) 90 lopullinen],ottaa huomioon vaarallisten jätteiden maan rajan ylittävien siirtojen ja käsittelyn valvontaa koskevan 22 päivänä maaliskuuta 1989 hyväksytyn Baselin yleissopimuksen,ottaa huomioon täysivaltaisten edustajien vaarallisten jätteiden maan rajan ylittävien siirtojen valvontaa koskevan konferenssin päätösasiakirjaan liitetyn, valtioiden vastuuta Baselin yleissopimuksen soveltamisesta koskevan neljännen päätöslauselman,ottaa tyytyväisenä huomioon maailmanlaajuisesti toteutetut toimet vaarallisten jätteiden maan rajan ylittävien siirtojen valvontajärjestelmän perustamiseksi,katsoo, että olisi mahdollisimman pikaisesti toteutettava toimenpiteitä edellä mainittujen asiakirjojen sisältämien periaatteiden toteuttamiseksi,ympäristökomitean esityksestä:I PÄÄTTÄÄ, että jäsenmaiden on toteutettava aiheelliset toimenpiteet vaarallisten jätteiden viennin kieltämiseksi niihin maihin, jotka kieltävät kyseisten jätteiden tuonnin huolehtimistarkoituksessa, sanotun kuitenkaan rajoittamatta päätöksen ja suosituksen C(86) 64 lopullinen 1 kohdan määräysten soveltamista,II SUOSITTELEE, että jäsenmaat toteuttavat aiheelliset toimenpiteet allekirjoittaakseen ja ratifioidakseen Baselin yleissopimuksen mahdollisimman pikaisesti, noudattaen vastaavia kansallisia menettelyitään,III SUOSITTELEE, että jäsenmaat toteuttavat aiheelliset toimenpiteet toimittaakseen apua ja teknistä tietoutta jätteistä huolehtimisen alalla maille, jotka tällaista apua tarvitsevat,IV SUOSITTELEE, että jäsenmaat jatkavat yhteistyötään maittensa välistä vaarallisten jätteiden rajan ylittävien siirtojen valvontaa koskevien ilmoitusjärjestelmien ja menettelyjen yhdenmukaistamiseksi.


Avis juridique important

|

31994D0701

94/701/EY: Neuvoston päätös, tehty 24 päivänä lokakuuta 1994, varajäsenen nimeämisestä alueiden komiteaan

Virallinen lehti nro L 284 , 01/11/1994 s. 0063 - 0063 Suomenk. erityispainos Alue 1 Nide 3 s. 0181  Ruotsink. erityispainos Alue 1 Nide 3 s. 0181

NEUVOSTON PÄÄTÖS,tehty 24 päivänä lokakuuta 1994,varajäsenen nimeämisestä alueiden komiteaan (94/701/EY) EUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen ja erityisesti sen 198 a artiklan,ottaa huomioon jäsenten ja varajäsenten nimeämisestä alueiden komiteaan 26 päivänä tammikuuta 1994 alkavaksi ja 25 päivänä tammikuuta 1998 päättyväksi kaudeksi 26 päivänä tammikuuta 1994 tehdyn neuvoston päätöksen 94/65/EY (),sekä katsoo, ettäyksi kyseisen komitean varajäsenen paikka on vapautunut 27 päivänä heinäkuuta 1994 neuvostolle tiedoksi annetun Isidoro Sánchez Garcían in eron vuoksi, jaottaa huomioon Espanjan hallituksen ehdotuksen,ON PÄÄTTÄNYT SEURAAVAA:Ainoa artiklaAlueiden komitean varajäseneksi Isidoro Sánchez Garcían tilalle tämän jäljellä olevaksi toimikaudeksi eli 25 päivään tammikuuta 1998 asti nimetään José Miguel González Hernández.Tehty Luxemburgissa 24 päivänä lokakuuta 1994.Neuvoston puolestaPuheenjohtajaJ. BORCHERT() EYVL N:o L 31, 4.2.1994, s. 29


Avis juridique important

|

32000D0203

2000/203/EY, EHTY, Euratom: Komission päätös, tehty 24 päivänä helmikuuta 2000, kolmansiin maihin osoitettujen Euroopan yhteisöjen virkamiesten palkkoihin 1 päivästä helmikuuta, 1 päivästä maaliskuuta, 1 päivästä huhtikuuta, 1 päivästä toukokuuta ja 1 päivästä kesäkuuta 1999 sovellettavista korjauskertoimista (tiedoksiannettu numerolla K(2000) 423)

Virallinen lehti nro L 062 , 09/03/2000 s. 0041 - 0043

KOMISSION PÄÄTÖS,tehty 24 päivänä helmikuuta 2000,kolmansiin maihin osoitettujen Euroopan yhteisöjen virkamiesten palkkoihin 1 päivästä helmikuuta, 1 päivästä maaliskuuta, 1 päivästä huhtikuuta, 1 päivästä toukokuuta ja 1 päivästä kesäkuuta 1999 sovellettavista korjauskertoimista(tiedoksiannettu numerolla K(2000) 423)(2000/203/EY, EHTY, Euratom)EUROOPAN YHTEISÖJEN KOMISSIO, jokaottaa huomioon sopimuksen Euroopan yhteisöjen yhteisen neuvoston ja yhteisen komission perustamisesta,ottaa huomioon Euroopan yhteisöjen virkamiehiin sovellettavat henkilöstösäännöt ja näiden yhteisöjen muuta henkilöstöä koskevat palvelussuhteen ehdot, jotka on vahvistettu asetuksessa (ETY, Euratom, EHTY) N:o 259/68(1) ja viimeksi muutettu asetuksella (EY, Euratom, EHTY) N:o 1238/1999(2), ja erityisesti sen liitteessä X olevan 13 artiklan toisen kohdan,sekä katsoo seuraavaa:(1) Neuvoston asetuksella (EY, Euratom, EHTY) N:o 2120/1999(3) on vahvistettu henkilöstösääntöjen liitteessä X olevan 13 artiklan ensimmäisen kohdan mukaisesti 1 päivästä tammikuuta 1999 kolmansiin maihin osoitetuille virkamiehille heidän asemamaansa valuuttana maksettaviin palkkoihin sovellettavat korjauskertoimet.(2) Viime kuukausien aikana komissio on tehnyt useita mukautuksia kyseisiin korjauskertoimiin(4) henkilöstösääntöjen liitteessä X olevan 13 artiklan toisen kohdan mukaisesti.(3) Olisi mukautettava 1 päivästä helmikuuta, 1 päivästä maaliskuuta, 1 päivästä huhtikuuta, 1 päivästä toukokuuta ja 1 päivästä kesäkuuta 1999 tiettyjä kyseisistä korjauskertoimista, koska, ottaen huomioon komission käytössään olevat tilastotiedot, joidenkin kolmansien maiden elinkustannuksissa tapahtunut muutos, joka on määritetty korjauskertoimen ja asianomaisen valuuttakurssin mukaisesti, on osoittautunut olevan suurempi kuin viisi prosenttia edellisen vahvistukseen tai mukauttamiseen verrattuna,ON PÄÄTTÄNYT SEURAAVAA:Ainoa artiklaKolmansiin maihin osoitetuille virkamiehille kyseisen asemamaan valuuttana maksettaviin palkkoihin sovellettavat korjauskertoimet vahvistetaan 1 päivästä helmikuuta, 1 päivästä maaliskuuta, 1 päivästä huhtikuuta, 1 päivästä toukokuuta ja 1 päivästä kesäkuuta 1999 alkaen liitteen mukaisesti.Näiden palkkojen maksamisessa käytettävät vaihtokurssit ovat samat kuin Euroopan yhteisöjen yleistä talousarviota toteutettaessa sovellettavat vaihtokurssit sen kuukauden osalta, joka edeltää ensimmäisessä kohdassa tarkoitettua päivämäärää.Tehty Brysselissä 24 päivänä helmikuuta 2000.Komission puolestaChristopher PATTENKomission jäsen(1) EYVL L 56, 4.3.1968, s. 1.(2) EYVL L 150, 17.6.1999, s. 1.(3) EYVL L 261, 7.10.1999, s. 1.(4) EYVL L 277, 28.10.1999, s. 37.LIITE>TAULUKON PAIKKA>>TAULUKON PAIKKA>>TAULUKON PAIKKA>>TAULUKON PAIKKA>>TAULUKON PAIKKA>